## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 141

1 Zabur Nabi Daud. Droeneueh.
2 Neuteurimong kheueh doá ulôn sibagoe peuseumahan dupa, dan jaroe ulôn nyang meureuntang sibagoe keureubeuen malam.
3 Ya TUHAN, neujaga kheueh babah ulôn dan neuawasi kheueh bibi ulôn.
4 Neupeujiôh kheueh ulôn nibak niet dalam até keu teupeubuet jeuhet, Bék neupeubiyeu ulôn meugabong deungon ureuëng nyang doraka dan meusajan-sajan pajoh bu dalam khanuri awaknyan.
5 Meunyoe na sidroe ureuëng jroh jisapa ulôn, dan deungon jujoe ji heuntam ulôn, nyan na kheueh lagée minyéuk nyang paleng gét nibak ulôn. Seumoga hainyan hana ulôn tulak, sabab hana lôn piôh ulôn meudoá keu lôn lawan awaknyan.
6 Meunyoe nyang mat kuasa nibak awaknyan teugeulawa u dalam reuleueng-reuleueng batée, awaknyan jiaku bahwa tutoe haba ulôn na kheueh beuna.
7 Tuleueng-tuleueng geutanyoe geuhambo bak binéh jrat lagée sineuk batée nyang geupeuhanco ateueh tanoh.
8 Teuma ulôn teutab meuharab ubak Droeneueh, ya TUHAN Allah ulôn, bék neupeubiyeu ulôn nyoe maté, sabab ulôn meulindong ubak Droeneueh.
9 Lindong kheueh ulôn nibak taron nyang ka meucarueh bak takue lôn, dan nibak peurangkab banmandum ureuëng jeuhet nyan.
10 Bah kheueh awaknyan reubah u dalam taron jih keudroe, dan seumoga ulôn teutab seulamat.