## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 47

1 Zabur kawöm Korah. Keu peumimpén kor.
2 Seumurak dan gata péeh paleuet kheueh deungon geumbira, hai banmandum bansa! Pujoe kheueh Allah deungon seumurak nyang meuhubo!
3 Sabab TUHAN Nyang Mahamanyang na kheueh nyang paleng dahsyat, Raja Agong nyang mat kuasa bansigom bumoe.
4 Gobnyan nyang jok keugeutanyoe ateueh bubena bansa, dan nyang peujeuet geutanyoe hase takuasa ateueh mandum sukée-sukée bansa.
5 Gobnyan nyang piléh keugeutanyoe tanoh pusaka nyang tanyoe peureulée, keubanggaan bansa nyang geusayang.
6 Allah ka geu-ék ateueh takhta Gobnyan, teu-iréng ngon su seumurak nyang meuhubo lom su sangka kala.
7 Meuseulaweuet seumujoe kheueh keu Po teu Allah, ca-e kheueh dan seulaweuet kheueh puja ngon pujoe keu raja geutanyoe!
8 Allah na kheueh Raja ateueh banmandum bumoe, pujoe kheueh Gobnyan deungon ca-e seulaweuet nyang peunoh deungon seuni!
9 Allah geuduek di ateueh takhta Gobnyan nyang suci; Gobnyan geupeurintah ateueh bansa-bansa.
10 Bubena peumimpén bansa habéh meusaho sibagoe umat Po teu Allah nyang geupujoe lé Nabi Ibrahim. Sabab Allah na kheueh Raja sigala raja, Gobnyan lumpah that agong dan mulia.