## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 27

1 Zabur Nabi Daud.
2 Meunyoe lôn jiheuntam lé ureuëng jeuhet nyang keuneuk peumaté lôn, awaknyan kheueh nyang meugantoh dan reubah.
3 Bahpi ulôn jikeupong lé pasokan nyang raya, teuma ulôn hana teumakot. Bahpi beureutoh prang jilawan lôn, ulôn teutab meuharab.
4 Teuma sapeue nyang ulôn lakée ubak TUHAN, dan nyoe kheueh nyang ulôn harab: Tinggai teutab di Baét TUHAN simantong ulôn udeb, mangat lôn rasa pakriban gét TUHAN keu ulôn dan lôn lakée bimbéngan Gobnyan.
5 TUHAN geulindong ulôn watée ulôn ka meukarat; Gobnyan geusöm ulôn didalam Baét Geuh, dan geu beuôt ulôn u ateueh gunong batée.
6 Jinoenyoe ulôn ka meunang ateueh musoh nyang na bansilingka lôn; teuma deungon surak nyang meuhubo ulôn peuseumah keureubeuen syuko di Baét Droeneueh; ulôn keuneuk meuca-e dan lôn pujoe TUHAN.
7 Ya TUHAN, deungoe kheueh meunyoe ulôn meulakée ubak Droeneueh, neugaséh kheueh keu ulôn dan neujaweueb kheueh lôn!
8 Droeneueh meufeureuman, "Teuka kheueh jak seumah ulôn." Ulôn jaweueb, "Ulôn deungon reujang lôn teuka, ya TUHAN;
9 bék kheueh neumusöm nibak ulôn."
10 Bahpi ayah ngon ma geutinggai ulôn, teuma Allah teutab neupeulara ulôn.
11 Neutunyok kheueh bak ulôn keuheundak Droeneueh, ya TUHAN, neubimbéng kheueh ulôn bak jalan nyang beuna, sabab musoh ulôn le lumpah na.
12 Bék neujok ulôn ubak nafeusu lawan ulôn, nyang seurang ulôn deungon duseuta dan jiancam teuma.
13 Ulôn yakén teuma lôn rasa keubaíekan TUHAN lam udeb lôn lam donya nyoe.
14 Meuharab kheueh ubak TUHAN, peukong kheueh dan peuteutab kheueh até droeneueh; nyoe, meuharab kheueh ubak TUHAN.