## Nabi Yesaya

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Chapter 54

1 Yerusalem, yoh watée ilée gata lagée inong malée, nyang hana hase teupeulahé aneuëk. Teuma bak saát nyoe meusurak kheueh, dan meuca-e kheueh deungon geumbira! Sabab aneuëk-aneuëk gata jai lumpah na, leubeh le nibak aneuëk ureuëng inong nyang hántom jitinggai lé lakoe.
2 Peuluwah kheueh laju khimah-khimah teumpat tinggai gata; tasambat kheueh laju bubena talo teumalo dan peukong kheueh laju bubena bajo!
3 Gata teuma meutamah luwah wie ngon uneuen, peunduduek gata teuma jitinggai nibak tanoh bansa-bansa dan jiduek laju bak banda-banda nyang bak watéenyoe ka tinggai seungue.
4 Bék teumakot, gata hana teupeu malée; hana teuma teuhina dan teuseungéh-seungéh. Gata teuma tatuwoe ubak hana seutia gata yoh watée muda; hana teuingat le ubak keuseupian gata sibagoe ureuëng balée.
5 Nyang cebta gata lagée teungku lakoe nibak gata, Po teu Allah kudus Israel na kheueh nyang bri seulamat keu gata. TUHAN Nyang Mahakuasa, nyan kheueh nan Gobnyan, Gobnyan Po teu Allah nyang mat kuasa bansaboh donya.
6 Israel, gata lagée sidroe peurumoh muda nyang seudeh sabab jitinggai lé teungku lakoe. teuma Po teu Allah keutawök gata lom dan geupeugah,
7 "Teuma sikeujab mantong Ulôn tinggai gata; deungon peunoh gaséh sayang gata Ulôn cok lom teuma.
8 Sikeujab sagai Ulôn meupaleng nibak gata sabab beungéh Ulôn nyan hana ngon peusa. teuma deungon geunaséh nyang abadi Ulôn gaséh keu gata." Meunan kheueh geupeugah lé Po teu Allah Peuseulamat gata.
9 "Lagée masa Nabi Nuh Ulôn meujanji bahwa ié raya hana le meuganong di ateueh bumoe, meunan cit bak saát nyoe Ulôn meujanji bahwa Ulôn hana beungéh atawa Lôn ancam gata lom.
10 Bahpi gunong-gunong dan bubena bukét meuguncang, Ulôn hana Lôn piôh Lôn gaséh gata. Peujanjian damé Lôn teutab Ulôn mat sabe." kheun TUHAN nyang geugaséh gata.
11 TUHAN meufeureuman, "He Yerusalem banda nyang malang, gata hana meudaya dan hana nyang hibur. Dasai-dasai gata teumalon keubah lom, deungon batée-batée nyang meuhareuga.
12 Kuta-kuta Lôn peudong deungon bintéh deulima, babah-babah pintoe geureubang deungon batée peumata, beuton-beuton gata nibak ratna mutu manikam.
13 Bandum peunduduek gata jeuet keu murit Lôn, dan awaknyan teuma makmu seujahteura.
14 Gata teupeudong ateueh dasai keuadelan, teupeujiôh nibak meubagoe nyang teumakot dan peunindasan.
15 Meunyoe gata jiseureubu, kon kheueh Ulôn nyang yue, dan soe mantong nyang seurang gata jihnyan rhot.
16 Ulôn kheueh nyang cebta utôh beuso nyang kipah apui teumpeuen seunjata. Ulôn kheueh nyang peujeuet tantra nyang ngui sinjata nyan keu teupeumaté gob.
17 Teuma tieb-tieb seunjata nyang teu teumpeuen keujilawan gata, atranyan hana meuhase. Dan tieb-tieb tudohan nibak kantô peungadelan teuma gata bukeuti bahwa nyan na kheueh salah. Ulôn jok hadiah nyan kheueh meunang keu hamba-hamba Lôn," meunan kheueh feureuman TUHAN.