## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 144

1-2 Nibak Nabi Daud.- Gobnyan kheueh nyang tulông dan nyang bila ulôn, nyang peuseulamat ulôn di teumpat ulôn meupayong. Gobnyan peulindong ulôn, dan teumpat ulôn peuaséng droe, bansa-bansa nyang laén geupeutaklok ubak ulôn.
3 TUHAN, peu kheueh manusia, sampoe Droeneueh kalon jihnyan? Soe kheueh jihnyan sampoe Droeneueh neupakoe jihnyan?
4 Manusia nyan lagée angén prôh, dan lagée bubayang nyang liwat, meunan kheueh udeb jih.
5 Ya TUHAN, neupeuhah kheueh langét Droeneueh dan neutron kheueh, neucukéeh kheueh gunong-gunong jeuet meuasab.
6 Neupeulheueh kheueh kilat Droeneueh jeuet musoh habéh crebre. dan neutimbak kheueh aneuk panah Droeneueh mangat awaknyan yo meukot-kot.
7 Neu sunyueng kheueh jaroe Droeneueh lam syeuruga, dan neupeulheueh kheueh ulôn nibak ié raya. Neupeuseulamat kheueh ulôn nibak kuasa ureuëng aséng
8 nyang harok bak haba sulet dan galak bak meusulet, dan ji meusumpah peuleusu.
9 Ulôn lôn meuca-e lagu nyang barô keu Droeneueh, ya Allah, dan lôn peutek keucapi sira meuca-e.
10 Droeneueh nyang bri meunang keu raja-raja, dan neupeubeubaih Nabi Daud hamba Droeneueh.
11 Neupeusie kheueh ulôn nibak mata peudeueng ureuëng zalem; dan neupeuseulamat kheueh ulôn nibak kuasa ureuëng aséng nyang galak meusulet dan teumipée, dan jimeusumpah peuleusu.
12 Seumoga aneuëk-aneuëk agam geutanyoe yoh masa muda jih lagée sinaman nyang teungoh rayeuk. Seumoga aneuëk-aneuëk inong geutanyoe lagée taméh jeulita, nyang teuhias di jeueb-jeueb taméh meuligoe.
13 Seumoga gupok-gupok geutanyoe peunoh meuasoe deungon sigala bago hase bumoe. Seumoga bubiri-bubiri nyang na di padang geutanyoe jitôh aneuëk meuploh-ploh ribée.
14 Seumoga leumô-leumô geutanyoe meukeumang le dan hana nyang gadôh atawa maté. Seumoga hana teudeungoe le su ureuëng kliek nyang pilu ngon seungsara nibak jalan-jalan banda geutanyoe.
15 Mubahgia kheueh bansa nyang lagée nyan, dan mubahgia kheueh umat nyang Allah jih TUHAN!