## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 73

1 Zabur Asaf.
2 Teuma ulôn ka bimbang, keupeucayaan lôn rab gadôh meulayang,
3 sabab ulôn ceumburu keu ureuëng cungkak, watée ulôn ngieng untông nyang jroh bak ureuëng jeuhet.
4 Sabab awaknyan hana keunong peunyakét nyang meudeurita, badan awaknyan teuga-teuga.
5 Bak awaknyan hana jitanggong rasa susah, hana teuma keunong malang lagée ureuëng laén.
6 Nyang kheueh sabab nyan awaknyan meusikeub sombong, dan sabe jimeubuet deungon keujam.
7 Nibak até awaknyan teupeupeunoh keujeuhetan, awaknyan gabuek deungon buet-buet nyang jireuncana jeuhet.
8 Buet awaknyan jipeuhina gob sira jiupat, dan deungon sombong jiancam keu ji tindéeh.
9 Awaknyan ji-iengkeue sira jiseurapa Allah nyang na didalam syeuruga, dan jimeusulet keu ureuëng nyang na di ateueh bumoe,
10 sampoe le that umat Allah nyang jimeupaleng ubak awaknyan, dan jipeucaya ubak tutoe haba awaknyan.
11 Jipeugah lé awaknyan, "Allah hana geuteupeue, Nyang Mahamanyang hana muphom sapeue."
12 Meunan kheueh keuadaan ureuëng jeuhet; udeb jih teunang, dan hareuta jih meutamah-tamah.
13 Sia-sia mantong ulôn jaga até gleh; hana meuguna ulôn peujiôh ngon desya.
14 Sabab siuroe suntok ulôn keunong lé malang; tieb-tieb beungoh ulôn nyoe keunong seksa.
15 Meunyoe ulôn peugah meunan, ulôn meukhianat bak angkatan aneuëk-aneuëk Droeneueh.
16 Teuma watée ulôn useuha mangat hase lôn puphom, hainyan keubit that payah nibak ulôn.
17 Akhé jih ulôn tamong u dalam Baét Allah, disinan kheueh barô lôn teupeue ngon muphom pakriban susah jih udeb ureuëng-ureuëng jeuhet nyan.
18 Droeneueh peuduek awaknyan ateueh rot nyang glue, dan neupeubiyeu awaknyan reubah binasa.
19 Lam sikleb mata awaknyan ka hanco, lumpah that ázeub keusosahan awaknyan.
20 Lagée lumpo nyang gadôh óh beungoh uroe; bak watée Droeneueh beudôh, ya TUHAN, awaknyan pi gadôh.
21 Watée ulôn meurasa tunu dan até ulôn lagée keunong tôb,
22 ulôn bangai dan hana meuphom, ulôn lagée beulatang dikeue Droeneueh.
23 Teuma ulôn teutab rab deungon Droeneueh, Droeneueh nyang mat jaroe uneuen lôn.
24 Neubimbéng ulôn deungon naseuhat, dan neuteurimong ulôn deungon keuhoreumatan bak laén watée.
25 Peue nyang atra ulôn lam syeuruga seulaén Droeneueh? Seulaén Droeneueh hana nyang ulôn harab di ateueh bumoe nyoe.
26 Bahpi jiwa raga lôn meutamah leumoh, Droeneueh kheueh teunaga ulôn, ya Allah; Droeneueh kheueh banmandum atra ulôn keu siumu masa.
27 Ureuëng nyang jitinggai Droeneueh jihnyan teuma meupalo, Droeneueh peubinasa ureuëng nyang hana seutia ubak Droeneueh.
28 Teuma nibak ulôn keubit that jroh jeueb-jeueb watée na bak bineh Allah, TUHAN Allah ulôn peujeuet keu teumpat meulindong lôn, mangat hase ulôn peusampoe banmandum buet-buet Gobnyan.