## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 116

1 Ulôn ku cinta TUHAN, sabab Gobnyan geudeungoe ulôn dan geupakoe peue nyang ulôn lakée.
2 Gobnyan geudeungoe ulôn, pajan mantong ulôn meulakée ubak Gobnyan.
3 Ulôn teuancam bahya mawöt; mawöt nyang lumpah bahya nyan jiseureugab ulôn, sampoe ulôn that-that apoh apah dan teumakot nyang hana teukira.
4 Dan ulôn laju meulakée ubak TUHAN, "Ya TUHAN, ulôn meulakée, peuseulamat kheueh ulôn!"
5 TUHAN nyan peungaséh dan ade; Po teu Allah geutanyoe peunoh deungon gaséh sayang.
6 TUHAN geupeulara ureuëng-ureuëng udeb seudeurhana; watée ulôn hana meudaya Gobnyan geupeuseulamat ulôn.
7 Ulôn peuteunang até lôn, sabab TUHAN gét deungon ulôn.
8 TUHAN ka geupeusie ulôn nibak maté; geupeumangat até lôn dan hana geupeubiyeu ulôn reubah.
9 Dan ulôn jeuet lôn rasa udeb dalam donya nyoe, dalam lindong TUHAN.
10 Ulôn teutab peucaya, bahpi ulôn peugah, "Ulôn lumpah that teuteugon ngon meudeurita."
11 Dalam keuadaan bingong ulôn peugah, "Hana meusidroe pi nyang jeuet teupeucaya."
12 Peue nyang ulôn jok ubak TUHAN keu lôn balaih keujroh Gobnyan ubak ulôn?
13 Ulôn lônba peuseumahan ié anggô ubak TUHAN sibagoe rasa syukoe ateueh peutulôngan Gobnyan.
14 Ulôn lôn peupeunoh janji lôn ubak Gobnyan dikeue banmandum umat Gobnyan.
15 TUHAN lumpah that geugaséh ngon geusayang keu maté sidroe-droe ureuëng nyang geugaséh.
16 Ulôn nyoe hamba Droeneueh, ya TUHAN, saban lagée ma ulôn, dilôn pi meubakti ubak Droeneueh Droeneueh ka neupeulheueh ulôn nibak lam glab.
17 Ulôn kuba keureubeuen syukoe ukeue Droeneueh, sira lôn ba doá ubak Droeneueh.
18 Ulôn kupeupeunoh janji ulôn ubak TUHAN, dikeue banmandum umat Gobnyan
19 nyang na meuhimpon dikeue seuramoe Baét TUHAN, di teungoh banda Yerusalem.