## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 19

1 Keu teupimpén kor. Zabur Nabi Daud.
2 Langét dimanyang jipeugah keuagongan Allah, dan cakrawala jijak peusampoe karya Gobnyan.
3 Uroe nyang keu sa jijak peusampoe ubak uroe nyang seulanjut jih; malam nyang sa jijak peukisah ubak malam nyang singoh nyan teuma.
4 Hana nyang mariet atawa jimupoh cakra, hana su nyang na teudeungoe.
5 Teuma seruan Gobnyan meuguncang bansaboh donya, sampoe peusan nyan ubak tieb-tieb ujong bumoe. TUHAN geupeugöt rumoh di langét keu sang surya,
6 bak watée beungoh sang surya nyan jiteubiet lagée teungku linto agam nyang geuteubiet lam kama gobnyan, lagée pahlawan nyang geumbira geupeuphon jak geubot langkah gobnyan.
7 Gobnyan geulisi langét phon nibak ujong u ujong; hana nyang hana keunong nibak seu-uem gobnyan.
8 Huköm TUHAN nyan sampoereuna, teupeuseugar jiwa. Peurintah TUHAN jeuet teupeucaya, teubri hikeumat keu ureuëng nyang seudeurhana.
9 Peuratoran TUHAN nyan teupat, keubit that teupeugalak até. Peue nyang geupeuteutab lé TUHAN nyan murni, sampoe ureuëng laén hase jipuphom.
10 Meubakti ubak TUHAN nyan gét, hana piôh keu siumu masa. Huköm TUHAN nyan beutôi dan ade banmandum.
11 Huköm TUHAN leubeh meuyuém nibak méuh murni, dan leubeh maméh nibak meulisan nyang aseuli.
12 Hamba Droeneueh geupeu ingat lé banmandum nyan; upah nyang paleng raya teupeuna keu ureuëng nyang taát.
13 Hana nyang hase peusada keuhai sisat jihnyan; TUHAN, neupeubeubaih kheueh ulôn nibak buet salah nyang teusöm.
14 Neupeujiôh kheueh ulôn nibak desya nyang teusaja, bék neupeubiyeu ulôn jikuasa lé awaknyan. Teuma ulôn jeuet keu ureuëng hana meucupa, dan beubaih nibak peulanggaran nyang brat.
15 Seumoga tutoe haba dan pikeran ulôn meukeunong nibak Droeneueh, ya TUHAN, nyang lindong dan nyang teubôh ulôn!