## Nabi Yesaya

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Chapter 23

1 Nyoe kheueh peusan keuhai Tirus. Hai neulayan-neulayan Tarsis nyang harong laôt raya, meuba-e kheueh! Watée meulayeue woe di Siprus, ubak gata teubri tée bahwa banda Tirus ka hanco. Peulabohan dan rumoh-rumoh gata ka jeuet keu rungka-rungka.
2 Aloh alah kheueh, hai peunduduek nyang tinggai di seutôt binéh pasi, saudaga-saudaga Sidon! Sabab lazem jih gata neukirém ureuëng u meurandeh laôt keu jak bloe peubloe gandom Meusé dan keu teujak meukat deungon meubagoe bansa.
4 Hei banda Sion, keuhoreumat gata ka gadôh! Laôt raya nyang lhok hana jiaku gata le, jipeugah, "Ulôn hántom lom lôn meu aneuëk, hántom lom lôn peurayeuk aneuëk agam atawa aneuëk inong."
5 Dan ureuëng nanggroe Meusé pih teukeujot dan geumpa meunyoe jideungoe bahwa Tirus ka teupeubinasa.
6 Moba-e kheueh, dan meungungsi kheueh u Tarsis, hai peunduduek binéh pasi!
7 Kalon kheueh banda gata Tirus nyang ka na phon yoh ilée. Nyoe kheueh banda nyang lazem jih meuseunang-seunang? Nyoe kheueh banda nyang lazem jih geukirém ureuëng u meurandeh laôt keujijak meuranto disinan?
8 Bukon kheueh saudaga-saudaga jih kawöm bansawan nyang paleng jihoreumat di ateueh bumoe? Soe nyang cok peunutôh keu teupeurhot Tirus, banda nyang paleng meukuasa nyoe?
9 TUHAN Nyang Mahakuasa, Gobnyan kheueh nyang cok keuputosan nyan. Gobnyan nyang peuputôh mangat geupeuhabéh keusombongan peunduduek geuh ateueh peue mantong hase nyang ka awaknyan teumé, dan teupeumiyueb ureuëng-ureuëng nyang teuhoreumat di ateueh bumoe.
10 Tajak meubuet laju u ladang gata, hai peunduduek Tarsis, sabab bengkée kapai ka hana le.
11 TUHAN ka geuleueng jaroe Gobnyan di ateueh laôt dan geuguleng bubena keurajeuen nanggroe. Gobnyan nyang bri peurintah mangat jeuet kuta-kuta Funisia teupeumuseunah banmandum.
12 Feureuman TUHAN, "Hei banda Sidon! Gata hana meuseunang-seunang le. Peunduduek gata teutegon ngon teutindéeh. Bahpi awaknyan meungungsi u Siprus, awaknyan teutab hana aman." (
13 Bukon bansa Asyur, na kheueh bansa Babel nyang peubiyeu banda Tirus jikuasa lé beulatang buih. Awaknyan kheueh teuma nyang peudong meunara-meunara teukeupong, nyang peureulöh kuta-kuta jih dan jipeujeuet banda nyan meurungka-rungka.)
14 Meuba-e kheueh, hai peulaôt-peulaôt! Banda nyang gata peubangga ka habéh hanco.
15 Teuma teuka watée jih Tirus jipeutuwo nyang treb jih tujoh ploh thon, sadub deungon umu sidroe raja. Meunyoe ka liwat watée nyan, Tirus teuma jeuet lagée inong jeuhet lagée lam ca-e nyoe:
16 Jakcok kheueh keucapi, keulileng kheueh banda, hai inong jeuhet malang nyang teupeutuwo! Peutek kheueh keucapi, meuca-e kheueh lom, mangat gata ji ingat lom teuma.
17 Óh ka habéh watée nyang tujoh ploh thon nyan, TUHAN teuma geupeu ingat ubak Tirus dan geupeu mungken jihnyan jipeubuet buet nyang ka awai ilée. Gobnyan meuniaga deungon mandum keurajeuen di ateueh muka bumoe.
18 Laba dan upah nyang jiteurimong hana jikeubah, teuma jipeuseumah ubak TUHAN. Ureuëng-ureuëng nyang seumah TUHAN jipeuguna péng nyan keu jibloe bahan peunajoh nyang jipeureulée.