## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 132

1 Lagu ziarah.
2 Bék tuwoe seumayang ubak Droeneueh, ya TUHAN, keu kaôy gobnyan ubak Droeneueh Nyang Mahateuga, Allah Nabi Yakub.
3 Kheun Gobnyan, "Ulôn hana lôn meureuhat di rumoh ulôn atawa lôn teungéut ateueh teumpat éh ulôn,
5 sigohlom lôn peuna baét keu Po teu Allah Nabi Yakub, teumpat tinggai keu TUHAN Nyang Mahateuga."
6 Di Betlehem na ta deungoe keuhai Peuto Peujanjian, óh lheuehnyan laju meurumpok di padang Yaar.
7 Jak kheueh geutanyoe tajak u teumpat tinggai TUHAN, dan ta seumah Gobnyan dikeue takhta Geuh.
8 Teuka kheueh dan tinggai kheueh di Baét Droeneueh, ya TUHAN, meusajan deungon Peuto Peujanjian, lambang kuasa Droeneueh.
9 Seumoga umat Droeneueh meusurak geumbira, dan banmandum teungku imeum Droeneueh sabe udeb meunurot nyang Droeneueh lakée.
10 Deumi Nabi Daud, hamba Droeneueh, bék kheueh neutulak raja nyang Droeneueh piléh.
11 TUHAN ka geumeusumpah ubak Nabi Daud; Gobnyan hana geu iengkeue ubak janji Gobnyan. Feureuman Gobnyan, "Sidroe lamkawan aneuëk gata Ulôn baiát jeuet keuraja mangat jimat peurintah geunantoe gata.
12 Meunyoe aneuëk-aneuëk gata seutia ubak peujanjian Ulôn, dan jitaát ubak peurintah-peurintah Ulôn, dan keu siumu masa keuturonan awaknyan jigantoe gata sibagoe raja."
13 Sabab TUHAN ka geupiléh Sion; Gobnyan geulakée nyan keu teumpat tinggai Gobnyan.
14 Geupeugah lé Gobnyan, "Disinoe kheueh teumpat tinggai Ulôn keu siumu masa, Ulôn keuneuk mat peurintah nibak teumpat nyoe.
15 Peue mantong nyang jipeureulée Ulôn bri deungon meulimpah, ureuëng-ureuëng jihnyan nyang gasien Ulôn bri makheun sampoe án troe.
16 Teungku-teungku imeum jih jipeuleumah keuseulamatan nibak ulôn; umat jihnyan meuca-e dan meusurak geumbira.
17 Disinoe sidroe lam keuturonan Nabi Daud Lôn baiát jeuet keuraja; peumeurintah jihnyan Ulôn peukong.
18 Keurajeuen jih sabe dalam seujahteura, teuma banmandum musoh-musoh jihnyan meuteumé malée."