## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 54

1 Keu teupimpén kor. Deungon iréngan keucapi. Ca-e peungajaran Nabi Daud,
2 bak watée ureuëng Zifi teuka jijak peugah ubak Saul, "Nabi Daud geumusöm di teumpat kamoe."
3 Ya Allah, peuseulamat kheueh ulôn sabab kuasa Droeneueh, neubri kheueh keuadelan keu ulôn sabab teunaga Droeneueh.
4 Deungoe kheueh nyang ulôn lakée, ya Allah, sudi kheueh neudeungoe tutoe haba lôn.
5 Sabab ureuëng aséng jibeudôh jijak prang ulôn, ureuëng sombong jikeuneuk poh maté lôn, awaknyan hana jipakoe ubak Po teu Allah.
6 Teuma Allah na kheueh nyang tulông lôn; TUHAN na kheueh nyang bila lôn.
7 Gobnyan geuhuköm musoh lôn deungon keujeuhetan awaknyan keudroe, dan geupeubinasa awaknyan sabab Gobnyan seutia bak ulôn.
8 Deungon rila até ulôn peuseumah keureubeuen keu Droeneueh, dan meusyukoe ubak Droeneueh sabab Droeneueh gét, ya TUHAN.
9 Droneueh ka neupeulheueh ulôn nibak mandum nyang susah, dan lôn ngieng musoh lôn ka teupeutaloe.