## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 56

1 Keu teupimpén kor. Meunurot lagu: Mirah pati nyang seungab kalu, di daerah nyang jiôh. Zabur Nabi Daud bak watée ureuëng Filistin jidrob gobnyan di Gat.
2 Neugaséh kheueh bak ulôn, ya Allah, sabab ulôn nyoe ka jiprang, hana putôh-putôh ulôn nyoe jiteugom sabe lé musoh-musoh lôn.
3 Sipanyang uroe nyoe jigilo-gilo sabe lé lawan-lawan lôn; jai that-that nyang meumusoh keu ulôn, ya Allah Nyang Mahamanyang.
4 Bak watée ulôn teumakot, ulôn meuharab ubak Droeneueh.
5 Ulôn pujoe Allah sabab peue nyang ka geupeujanji; ulôn peucaya ubak Gobnyan, teuma ulôn hana teumakot, manusia hana meudaya keu ulôn.
6 Siuroe suntok musoh jipeukaru peukara ulôn, hana putôh-putôh jiuseuha keuneuk peuceulaka ulôn.
7 Awaknyan meusapat diteumpat nyang teusöm, jikalon peue mantong nyang ulôn peubuet, dan jimita keuseumpatan keu jipeumaté ulôn.
8 Peu kheueh na keuseulamatan keu buet jeuhet awaknyan? Neupeubinasa kheueh awaknyan watée Droeneueh teungoh beungéh, ya Allah!
9 Droeneueh neu itong uroe-uroe peungeumbaraan lôn, dan neuteupeue padubna jeumeulah ié mata lôn; peu kheueh nyan hana neu itong?
10 Bak uroe ulôn meulakée ubak Droeneueh, musoh teuma teupoh sampoe jisurot, sabab ulôn teupeue Allah geudong blah ulôn.
11 Ulôn pujoe TUHAN Allah, sabab peue nyang Gobnyan peujanji.
12 Ulôn peucaya ubak Gobnyan, teuma ulôn hana teumakot, manusia hana meudaya teuhadab ulôn.
13 Ulôn kupeutrok janji ubak Droeneueh, ya Allah, dan lôn peuseumah keureubeuen syukoe ubak Droeneueh.
14 Sabab Droeneueh neupeuseuliseh ulôn nibak mawöt, neujaga ulôn jeuet bék reubah. Nyang kheueh ulôn hase udeb lam lindongan Allah, dalam cahya nyang teupeutrang keu banmandum nyang udeb.