## Yehezkiel

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48

-Reset+

### Chapter 15

1 TUHAN meufeureuman ubak ulôn,
2 "He manusia fana, peue keuleubehan kayée anggô ngon kayée laén dalam gle? Peu kheueh keuleubehan bak anggô nibak bak kayée dalam gle?
3 Peu kheueh jeuet kayée nyan teupeuguna keu teupeugét sapeue-sapeue beunda? Peu kheueh jeuet teupeugét ceunawiét keuteumpat gantung peukakaih?
4 Hana meuguna seulaén keukayée apui. Dan meunyoe bandua ujong jih habéh tutong, dan bagian teungoh jih pih jeuet keu arang, peu kheueh mantong meuguna?
5 Hana le! Dan sigohlom teutot, ka hana jeuet ngui le. Peue lom óh ka lheueh tutong dan jipeuhangöh lé apui!"
6 Sabab nyan TUHAN Nyang Mahamanyang geupeugah, "Lagée bak kayée anggô nyang teucok dalam gle laju teutot, meunan cit teuma Lôn peusaneut ateueh peunduduek Yerusalem!
7 Ulôn Lôn huköm awaknyan. Bahpi awaknyan ka teupeusie nibak apui, teuma apui cit teuma nyang tot awaknyan. Dan barô kheueh gata teupeue bahwa Ulôn kheueh TUHAN.
8 Awaknyan hana seutia ubak Ulôn, sabab nyan, tanoh nyan Lôn peujeuet keu padang pasi. Ulôn, TUHAN Nyang Mahamanyang ka geupeugah haba."