## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 94

1 Ya Allah, Droeneueh kheueh Allah nyang hase tueng bila, neutunyok kheueh balasan Droeneueh, ya TUHAN.
2 Beudôh kheueh, ya Hakém bansaboh bumoe, neuhuköm kheueh ureuëng cungkak nyang sisuai deungon peue nyang ka jipeubuet.
3 Ya TUHAN, sampoe án pajan ureuëng jeuhet jimeugeumbira? Trok án pajan, ya TUHAN?
4 Awaknyan jipeugah haba nyang gasa, dan jipeusombong droe deungon buet nyang jeuhet nyang jikeureuja.
5 Awaknyan jiteugon umat Droeneueh, ya TUHAN, dan jipeureumok ureuëng-ureuëng yang neupiléh.
6 Awaknyan jipoh maté inong balée ngon aneuëk yatem ngon muntui dan ureuëng aséng nyang na tinggai di nanggroe nyoe.
7 Kheun awaknyan, "TUHAN hana geukalon, Allah Nabi Yakub hana geungieng."
8 Hai bansa ulôn, bék kheueh gata bangai that, meurunoe kheueh tangui akai gata!
9 Po teu Allah nyang peugöt geulinyueng, peu kheueh Gobnyan hana geudeungoe? Gobnyan nyang peugöt mata, peu kheueh Gobnyan hana geukalon?
10 Gobnyan nyang peurunoe bubena bansa-bansa, peu kheueh Gobnyan hana geuhuköm? Gobnyan nyang peujeuet keugurée banmandum ureuëng, peu kheueh hana iéleumé peungeutahuan?
11 TUHAN geuluek banmandum pikeran manusia, Gobnyan geuteupeue banmandum sia-sia beulaka.
12 Mubahgia kheueh ureuëng nyang Droeneueh didek, ya TUHAN, ureuëng nyang Droeneueh peurunoe banmandum huköm-huköm Droeneueh.
13 Droeneueh peuteunang jihnyan watée uroe-uroe jiteuka bala, sampoe jikueh uruek keu jijak drob ureuëng-ureuëng jeuhet.
14 Sabab TUHAN hana geutinggai umat Gobnyan; Gobnyan hana teupeubiyeu ban atra milék pusaka Gobnyan.
15 Dan huköm geupeudong lom dipeungadelan, banmandum ureuëng jujoe jidukong.
16 Soe nyang bila ulôn ateueh ureuëng doraka? Soe nyang nyang dong blaih ulôn keuteujak lawan ureuëng nyang peubuet jeuhet?
17 Meunyoe TUHAN hana geutulông ulôn, ulôn minah ubak donya ureuëng maté.
18 Watée ulôn pike bahwa ulôn reubah, geunaséh Droeneueh, TUHAN, sampoe ulôn hase teudong kukoh.
19 Meunyoe até ulôn gundah ngon apoh apah, Droeneueh nyang hibô dan peugeumbira.
20 Droeneueh hana meurakan ngon hakém-hakém nyang jeuhet, nyang jirancang keujeuhetan meunurot huköm jih.
21 Awaknyan sipakat jijak lawan ureuëng jujoe, dan jihuköm maté ureuëng nyang hana salah.
22 Teuma TUHAN na kheueh nyang bila lôn, Allah ulôn nyang jeuet keupeulindong lôn.
23 Gobnyan geuhuköm ureuëng jeuhet nyang sisuai deungon buet nyang jeuhet nyan, dan geupeuseungab awaknyan sabab desya jih. TUHAN Po teu Allah geutanyoe geupeuseungab awaknyan.