## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 25

1 Zabur Nabi Daud. doá,
2 ya Allah lôn, ulôn peucaya ubak Droeneueh! Bék neupeubiyeu ulôn nyoe jipeumalée, dan jisurak lé musoh-musoh lôn.
3 Ureuëng nyang meukhianat ubak Droeneueh teuma geupeumalée, teuma nyang peucaya ubak Droeneueh hana teuma geupeukeucewa.
4 Neutunyok kheueh keuheundak Droeneueh keu ulôn, ya TUHAN, neupeugah kheueh peue nyang harôh ulôn peubuet.
5 Neupeurunoe kheueh dan neubimbéng kheueh ulôn mangat udeb lôn nyoe sisuai deungon keuheundak Droeneueh, sabab Droeneueh kheueh Allah nyang peuseulamat ulôn, nyang jeueb-jeueb watée ulôn meuharab ubak Droeneueh.
6 Ingat kheueh keubaiékan dan geunaséh Droeneueh, ya TUHAN, nyang TUHAN tunyok yoh lôn watée awaiphon.
7 Neupeu amphon kheueh desya dan keusalahan masa muda lôn, ingat kheueh ulôn nyang sisuai deungon gaséh dan keubaiékan Droeneueh.
8 Sabab TUHAN na kheueh gét dan ade, Gobnyan geutunyok rot keu ureuëng nyang sisat.
9 TUHAN geubimbéng ureuëng nyang miyueb até, dan geupeurunoe awaknyan keuheundak Gobnyan.
10 Ureuëng nyang taát ubak peujanjian dan huköm Gobnyan, geupeutimang deungon gaséh dan seutia.
11 TUHAN, neupeu amphon kheueh ulôn nyang sisuai deungon janji Droeneueh, sabab raya that keusalahan ulôn.
12 TUHAN geupeurunoe keu ureuëng nyang taqwa rot nyang harôh awaknyan jak.
13 Awaknyan teuma teutab udeb makmu, aneuëk cucoe awaknyan teuma jiteurimong tanoh pusaka.
14 TUHAN na kheueh sahabat ureuëng nyang taqwa Gobnyan geupeugah meukeusut Geuh keu awaknyan.
15 Mata ulôn teutab teuarah ubak TUHAN, sabab Gobnyan nyang peuseulamat ulôn nibak mara bahya.
16 Neupandang kheueh ulôn, dan gaséh kheueh keu ulôn, sabab Gobnyan geupeuseulamat ulôn nibak bahya.
17 Keusosahan até ulôn seumaken meutamah neupeubeubaih kheueh ulôn nibak teuseupet nyoe.
18 Neungieng kheueh seungsara dan keusosahan lôn, dan neupeu amphon kheueh banmandum desya-desya ulôn.
19 Neungieng kheueh padubnale musoh-musoh lôn; awaknyan that-that jibanci keu ulôn.
20 Neujaga dan neupeuseulamat kheueh ulôn, mangat ulôn hana meuteumé malée. Sabab ulôn meulindong ubak Droeneueh.
21 Seumoga keubaiékan dan keujujoran nyang kawai ulôn, sabab ulôn meuharab ubak Droeneueh.
22 Ya Allah, neupeubeubaih kheueh umat Droeneueh nibak banmandum keugundahan.