## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 136

1 Meusyukoe kheueh ubak TUHAN, sabab Gobnyan gét; geunaséh Gobnyan keukai dan abadi.
2 Meusyukoe kheueh ubak Allah Nyang Mahamanyang; geunaséh Gobnyan keukai dan abadi.
3 Meusyukoe kheueh ubak TUHAN Nyang Maharayeuk; geunaséh Gobnyan keukai dan abadi.
4 Teuma Gobnyan nyang peugét buet-buet nyang ajaéb nyang raya luwa biasa; geunaséh Gobnyan keukai dan abadi.
5 Deungon keubijaksanaan Gobnyan geupeujeuet langét; geunaséh Gobnyan keukai dan abadi.
6 Gobnyan nyang leueng bumoe di ateueh ié; geunaséh Gobnyan keukai dan abadi.
7 Gobnyan nyang peujeuet beunda-beunda nyang peutrang langét; geunaséh Gobnyan keukai dan abadi;
8 mata uroe keu jikuasa uroe; geunaséh Gobnyan keukai dan abadi;
9 geupeujeuet buleuen ngon bintang keu jikuasa malam, geunaséh Gobnyan keukai dan abadi.
10 Geupoh maté aneuëk-aneuëk tuha bansa Meusé; geunaséh Gobnyan keukai dan abadi.
11 Israel geupeuteubiet uluwa nibak nanggroe Meusé; geunaséh Gobnyan keukai dan abadi.
12 deungon jaroe nyang teuga dan peukasa; geunaséh Gobnyan keukai dan abadi.
13 Laôt Geulagah geuprah dua; geunaséh Gobnyan keukai dan abadi;
14 Israel umat Gobnyan geuba u meurandeh laôt; geunaséh Gobnyan keukai dan abadi.
15 Teuma raja nanggroe Meusé dan sipa-i jih nyan habéh geupeukaram u dalam geunaséh Gobnyan keukai dan abadi.
16 Geupimpén umat Gobnyan geujak rot padang pasi; geunaséh Gobnyan keukai dan abadi.
17 Geupeutaloe banmandum raja-raja nyang peukasa; geunaséh Gobnyan keukai dan abadi;
18 geupoh maté banmandum raja-raja nyang meusyeuhu; geunaséh Gobnyan keukai dan abadi;
19 Sihon, raja Amori; geunaséh Gobnyan keukai dan abadi;
20 dan Og, raja Basan; geunaséh Gobnyan keukai dan abadi.
21 Nanggroe awaknyan laju geucok geubri laju ubak umat Gobnyan; geunaséh Gobnyan keukai dan abadi;
22 jeuet keuhak milék Israel hamba Gobnyan; geunaséh Gobnyan keukai dan abadi.
23 Gobnyan hana geutuwoe ubak geutanyoe watée geutanyoe geupeutaloe; geunaséh Gobnyan keukai dan abadi.
24 Geupeubeubaih geutanyoe nibak jaroe musoh; geunaséh Gobnyan keukai dan abadi.
25 Tieb-tieb makhluk udeb geubri makheun; geunaséh Gobnyan keukai dan abadi.
26 Meusyukoe kheueh ubak Allah nyang mat kuasa ateueh langét; geunaséh Gobnyan keukai dan abadi.