## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 142

1 Lagu peungajaran Nabi Daud, bak watée gobnyan didalam guha.
2 Deungon su nyang nyareng ulôn meuhôi ubak TUHAN; deungon su nyang meulantak ulôn meulakée bantuan Gobnyan.
3 Dikeue Gobnyan ulôn apoh apah; ulôn peugah laju peue mantong keusosahan lôn ubak Gobnyan.
4 Watée ulôn karab putôh asa, Droeneueh ya TUHAN neuteupeue peue nyang harôh ulôn peubuet. Bak rot nyang harôh ulôn jak, musoh deungon seungab-seungab ka jiteun taron keu ulôn.
5 Watée ulôn paleng u sampeng, deuh lôn kalon hana bantuan keu ulôn. Hana nyang lindong ulôn, atawa nyang jitem pako ubak droe ulôn.
6 Ulôn meulakée ubak Droeneueh, ya TUHAN, Droeneueh kheueh teumpat ulôn meulindong, Droeneueh mantong nyang ulôn peureulée lam udeb nyoe.
7 Neudeungoe kheueh nyang ulôn lakée nyoe, ya TUHAN, sabab ulôn lumpah that seungsara. Neupeuseulamat kheueh ulôn nibak musoh-musoh lôn, sabab awaknyan lumpah that teuga nibak ulôn.
8 Neupeulheueh kheueh ulôn lam glab, ya TUHAN, dan lamkawan umat Droeneueh meusapat ulôn lôn pujoe nan Droeneueh, sabab Droeneueh ka peubuet nyang jroh keu ulôn.