## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 37

1 Nibak Nabi Daud. salah.
2 Sabab awaknyan lagée naleueng nyang gadôh, dan layée lagée seunaman nyang ijo.
3 Peucaya kheueh ubak TUHAN, dan peubuet kheueh nyang jroh, tinggai kheueh di nanggroe nyan dan meupi-e kheueh nyang seutia.
4 Mita kheueh keubahgiaan ubak TUHAN, Gobnyan geupeupuih até gata.
5 Peujok kheueh udeb gata ubak TUHAN, meuharab kheueh ubak Gobnyan, Gobnyan pasti keutulông gata.
6 Gobnyan geupeugah keuseutiaan gata lagée trang, dan keujujoran gata lagée uroe peungéuh.
7 Preh kheueh TUHAN deungon até nyang teunang, tapreh kheueh deungon saba sampoe Gobnyan geucok tendakan. Bék geulisah sabab ureuëng laén nyang meuhase lam udeb, atawa nyang jipeubuet tipée muslihat.
8 Bék bagaih beungéh dan seu-uem até, nyang lagée nyan bagaih that meuteumé bala.
9 Sabab ureuëng nyang jipeubuet jeuhet geupeuhanco, teuma ureuëng nyang meuharab ubak TUHAN, nyan kheueh nyang jeuet keuwaréh tanoh nyan.
10 Ureuëng jeuhet reujang gadôh, meunyoe teumita, ureuëng nyan ka hanale.
11 Ureuëng nyang miyueb até nyan kheueh nyang jeuet keuwaréh tanoh nyan, dan jirasa udeb makmu nyang meulimpah.
12 Ureuëng jeuhet jireuncana nyang jeuhet ateueh ureuëng gét, dan jingieng ateueh ureuëng nyan deungon rasa banci.
13 Teuma lé TUHAN geupeukém ureuëng jeuhet nyang lagée nyan, sabab Gobnyan geuteupeue bahwa ureuëng nyang lagée nyan ajai jih ka tô that-that.
14 Ureuëng jeuhet jisuet peudeueng lam sarông dan aneuk panah pi laju jitimbak keu jipoh maté ureuëng gasien dan ureuëng seungsara, keu teusie ureuëng nyang udeb jih jroh.
15 Teuma ureuëng jeuhet nyan teutôb deungon peudeueng jih keudroe, dan aneuk panah awaknyan laju geuwiet meukan.
16 Barang nyang na bacut atra ureuëng nyang jroh leubeh meuyuém nibak barang atra ureuëng jeuhet nyang meulimpah ruah.
17 Sabab kuasa ureuëng jeuhet teuma geuwiet sampoe patah lé TUHAN, teuma ureuëng nyang gét teutab geulindong.
18 TUHAN geujaga udeb ureuëng saléeh, atra pusaka awaknyan teutab keu siumu masa.
19 Bak watée meukarat awaknyan hana teuma meudeurita, bak watée musém deuk awaknyan geupeuseb deungon peunajoh.
20 Teuma, meunyoe ureuëng jeuhet teutab geupeubinasa, musoh TUHAN teuma gadôh lagée bungöng nyang na timoh di dalam blang, awaknyan teuma gadôh lam asab.
21 Ureuëng jeuhet watée jingui atra gob hana jipulang, teuma ureuëng gét-gét jijok deungon sigala mangat até.
22 Ureuëng nyang geubri beureukat lé TUHAN teuma jeuet keuwaréh tanoh nyan, teuma ureuëng nyang geukutok lé Gobnyan teuma geu use.
23 TUHAN geubimbéng ureuëng nibak rot nyang harôh geulalu, Gobnyan geupeukong ureuëng nyang udeb jih teutab meukeunong bak até Gobnyan.
24 Meunyoe rhot, ureuëng nyan hana that meubahya, sabab TUHAN geumat jaroe ureuëng nyan.
25 Watée ulôn muda sampoe ka tuha lagée nyoe, gohlom na ulôn kalon ureuëng nyang jroh geutinggai lé TUHAN, atawa aneuëk cucoe ureuëng nyan jeuet keu ureuëng geumadée.
26 Gobnyan sabe geubri pinjam dan geujok mantong, dan aneuëk-aneuëk gobnyan jeuet keubeureukat keu geuhnyan.
27 Tinggai laju buet jeuhet, dan peubuet laju buet nyang jroh, dan keu siumu masa keuturonan gata jeuet keu ureuëng nyang tinggai teutab nibak tanoh nyan.
28 Sabab TUHAN geucinta ubak buet nyang ade dan gét, ureuëng nyang seutia ubak Gobnyan hana geupeubiyeu jihnyan teulanta. Gobnyan geulindong ureuëng nyan sampoe siumu masa, dan keuturonan ureuëng jeuhet teuma geupeuhanco.
29 Ureuëng saléeh jeuet keu waréh nibak tanoh nyan, dan tinggai teutab disinan keu siumu masa.
30 Ureuëng gét meunyoe jipeugah haba gét that bijaksana, gobnyan sabe jujoe nibak tutoe haba.
31 Huköm Po teu Allah na teukeubah lam até gobnyan, gobnyan hana meusimpang nibak huköm nyan.
32 Ureuëng jroh-jroh sabe jiluem lé ureuëng jeuhet nyang jimita keuseumpatan mangat jipoh maté.
33 teuma TUHAN hana geupeubiyeu ureuëng nyan rhot lam jaroe musoh, atawa jihuköm watée jipeusidang.
34 Meuharab kheueh ubak TUHAN dan taát kheueh ubak peurintah Gobnyan, teuma Gobnyan geuangkat gata jeuet keu waréh nibak tanoh nyan; gata teuma tangieng ureuëng jeuhet geupeubinasa.
35 Ulôn ka lheueh lôn ngieng ureuëng jeuhet nyang galak meusulet ngon raya haba; jihnyan lagée bak kayée nyang luhu ngon ukeue nyang lhok.
36 Watée ulôn jak, jihnyan ka hanale, lôn mita jihnyan, teuma hánmeuho saho dan hana meurumpok.
37 Neungieng kheueh ateueh ureuëng nyang jroh dan jujoe até; ureuëng nyang galak keu damé, nibak ureuëng nyan na masa ukeue nyang jroh.
38 Teuma ureuëng nyang meudesya geupeubinasa; keuturonan awaknyan geupeuhanco.
39 TUHAN geupeuseulamat ureuëng saléeh, dan geulindong awaknyan óh watée teuseupet.
40 Gobnyan geutulông dan geupeuseulamat awaknyan, dan geupeusie awaknyan nibak ureuëng-ureuëng jeuhet, sabab awaknyan jimeulindong ubak Gobnyan.