## Nabi Yesaya

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Chapter 2

1 Nyoe kheueh peusan Po teu Allah keuhai Yehuda dan Yerusalem nyang geuteurimong lé Nabi Yesaya bin Amos:
2 Bak uroe-uroe nyang teuma teuka bukét teumpat Baét TUHAN manyang meulambong dan teudong cot di ateueh gunong-gunong dan bukét-bukét. Banmandum bansa meuron-ron jijak keunan,
3 awaknyan banmandum jipeugah, "Jak geutanyoe taék u Bukét TUHAN, u baét Allah Israel. Gobnyan teuma geupeurunoe keu geutanyoe peue nyang harôh geutanyoe peubuet. Geutanyoe ta seutôt jalan Gobnyan, sabab ajaran TUHAN teuka nibak Yerusalem, Gobnyan geumeututoe nibak Sion."
4 Gobnyan geupeuhakém lamkawan bansa-bansa, dan geupeuputôh peukara lamkawan sukée-sukée bansa. langai, dan kapak geupeujeuet keu sikin meugunteng. Bansa-bansa hana le saleng jipeu phon seurang, dan hana teuma meusiab-siab keuneuk jak muprang.
5 Hai, keuturonan Nabi Yakub, jak geutanyoe tajak didalam trang TUHAN!
6 Ya Allah, Droeneueh ka neutinggai umat Droeneueh, keuturonan Nabi Yakub! Sabab dipat mantong di nanggroe nyoe ureuëng laén jingui iéleumé gaéb nyang meuasai di timu dan di Filistin. Bubena ureuëng-ureuëng ka jicuntoh adat istiadat ureuëng aséng.
7 Nanggroe jihnyan peunoh deungon pirak dan méuh, dan hareuta beunda gobnyan hana teukira. Guda gobnyan lumpah that jai, dan geuritan gobnyan hana teu itong jeumeulah jih.
8 Jeueb-jeueb sago na patong beurala, dan awaknyan jiseumah patong-patong nyang jipeugét keudroe.
9 Soe mantong ureuëng teuma geuhina dan geupeumiyueb yuem droe ureuëng nyan. Bék neupeu amphon awaknyan, ya TUHAN!
10 Awaknyan teuma jitamong u dalam guha-guha di bukét kareueng, atawa jikueh uruek didalam tanoh mangat teuhinda nibak meureuka TUHAN dan nibak kuasa Gobnyan nyang mulia.
11 Ureuëng sombong geupeuhina dan ureuëng angkoh geupeutundok. Teuma TUHAN keudroe nyang geupeu agong.
12 Nibak uroenyan TUHAN Nyang Mahakuasa teuma geupeuhina banmandum ureuëng nyang peumanyang droe dan geuhuköm ureuëng nyang sombong meunan cit deungon nyang angkuh.
13 Bak-bak kayée ceumara nyang manyang di Libanon dan banmandum bak kayée raya di Basan geupeubinasa.
14 Gunong-gunong dan bukét-bukét nyang meusyeuhu geupeurata ngon tanoh.
15 Meunara-meunara nyang manyang dan bintéh-bintéh beuton kuta geureuloh rata.
16 Kapai-kapai nyang paleng raya dan paleng lagak geupeukaram.
17 Ureuëng sombong teuma geupeuhina, dan ureuëng angkoh geupeutundok teuma. Teuma TUHAN sidroe nyang teupeu mulia.
18 Beurala-beurala teuma gadôh sapan sapa.
19 Bak watée TUHAN geubeudôh dan geuyok-yok bumoe, ureuëng ramé teuma jitamong u dalam guha-guha di bukét-bukét kareueng atawa jijak kueh uruek di dalam tanoh mangat teuhinda nibak meureuka TUHAN dan nibak kuasa Gobnyan nyang mulia. Meunyoe uroe nyan ka trok jiteuka, beurala-beurala pirak dan méuh nyang awaknyan peugöt dan seumah nyan laju jitinggai meunan mantong keu tikoih dan cicém simantong.
22 Nyang kheueh, bék kheueh meuharab ubak manusia nyang fana, sabab jihnyan hana hareuga.