## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 95

1 Jak kheueh geutanyoe ta meuca-e ngon meunyanyoe keu TUHAN, meusurak geumbira kheueh keu nyang peuseulamat geutanyoe!
2 Jak geutanyoe tameuhadab ubak Gobnyan deungon ca-e lagu syukoe, meusurak geumbira keu Gobnyan deungon ca-e puja dan pujoe.
3 Sabab TUHAN na kheueh Allah nyang agong, Raja peukasa nyang hase geuatasi banmandum dewa.
4 Gobnyan hase geukuasa bagian nyang paleng lhok nyang na didalam bumoe, dan pucak-pucak gunong pi atra Gobnyan.
5 Gobnyan nyang kuasa laôt, sabab Gobnyan nyang peujeuet laôt nyan, dan darat pi buet jaroe Gobnyan.
6 Jak geutanyoe ta sujut ta seumah Gobnyan, ta meuteuôt dikeue TUHAN, nyang cebta geutanyoe.
7 Sabab Gobnyan Allah geutanyoe, geutanyoe umat nyang geupeulara, lagée bubiri nyang geurabe.
8 "Bék kreueh ulée lagée indatu gata di Meriba, lagée yoh masa awaknyan di Masa, nibak padang pasi.
9 Di teumpat nyan awaknyan ji ujoe Ulôn, bahpi ka lheueh jingieng buet nyang Ulôn keureuja.
10 Peuet ploh thon treb jih Ulôn luwat keu awaknyan; Kheun Ulôn: Keubit, bansa nyan hana seutia! Awaknyan hana jipakoe peue-peue mantong nyang Ulôn peurintah.
11 Dan Ulôn meusumpah teungoh Ulôn beungéh, awaknyan hana jiteumeu tamong u dalam nanggroe nyan keu jiteumé meureuhat meusajan Ulôn."