## Yehezkiel

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48

-Reset+

### Chapter 8

1 Bak tanggai limong buleuen nam bak thon nyang keunam kamoe jiböih u teumpat laén, peumimpén-peumimpén ureuëng nyang teuböih Yehuda nyan jijak u rumoh lôn dan jiduek-duek meusajan ngon ulôn. Ngon hana teusangka-sangka keukuasaan TUHAN Nyang Mahamanyang ka geukuasa bansaboh badan lôn.
2 Laju ulôn tangah dan deuh laju ulôn ngieng na nyang saban lagée manusia. Phon bak keuieng jih sampoe u miyueb deuh jih lagée apui, dan nibak keuieng u ateueh deuh jih lagée meukiwieng-kiwieng lagée peurunggu nyang teuasah.
3 Gobnyan laju geu sunyueng sapeue-peue nyang saban lagée jaroe, laju jihila ôk ulôn. Óh lheueh nyan lam deuh lôn kalon nyan, ulôn laju jibeuôt manyang-manyang u ateueh manyang lé Roh Allah dan laju jiba u Baét TUHAN di Yerusalem, bak babah pintoe tamong seuramoe dalam nyang na di siblaih utara. Nibak teumpat nyan na meuteumé patong beurala nyang jipeuteuka meureuka Po teu Allah.
4 Dan leumah laju ulôn ngieng trang bandrang nyang muble-ble cahya sibagoe tanda TUHAN Allah Israel ka geuteuka, saban lagée nyang ulôn ngieng watée ulôn na bak binéh Krueng Kebar.
5 Po teu Allah meufeureuman ubak ulôn, "Hei manusia fana, pandang kheueh u arah utara." Ulôn seutôt, blaih miseubah bak binéh rot tamong, deuh laju ulôn kalon beurala nyang teupeusabab Po teu Allah beungéh lagoe na.
6 Allah meufeureuman ubak ulôn, "Hei manusia fana, gata ngieng kheueh peue nyang teungoh teujadi? Gata ngieng kheueh laju pakriban buet-buet nyang luwat nyang ka jipeubuet lé ureuëng Israel, nyang peujiôh Ulôn nibak Baét Lôn! Jak keunoe, Ulôn tunyok ubak gata hai-hai nyang leubeh kuto lom."
7 Óh lheueh nyan laju geuba ulôn ubak babah pintoe tamong leuen bagian keue dan laju geupeuleumah saboh ruhuéng bak beuton nyan.
8 Kheun Gobnyan, "Hei manusia fana, peurayeuk kheueh ruhuéng nyoe." Óh ka lheueh ulôn peubuet, laju deuh lôn ngiéng saboh pintoe.
9 Kheun Gobnyan ubak ulôn, "Tamong kheueh dan kalon kheueh buet-buet nyang kutoe dan luwat lumpah na nyang jipeubuet lé awaknyan bak teumpat nyan."
10 Ulôn pih lôn tamong dan laju lôn ngiéng. Bintéh-bintéh kama nyan peunoh teu uke ngon mubagoe rupa ukeran uleue dan beulatang-beulatang hareuem nyang laén, meunan cit mubagoe ukeran beurala nyang jipujoe lé ureuëng-ureuëng Israel.
11 Na tujoh ploh droe peumimpén bansa Israel nyang na disinan, jitamong cit keunan Yaazanya bin Safan. Maséng-maséng awaknyan jimat saboh dupa keumeunyan nyang meuasab.
12 Allah meufeureuman ubak ulôn, "Hei manusia fana, gata kalon peue nyang jipeubuet lé peumimpén-peumimpén Israel deungon cara seungab-seungab? Awaknyan jimeu iébadat lam kama nyang peunoh beurala deungon alasan bahwa Ulôn ka Lôn tinggai nanggroe nyoe dan hana Lôn kalon peue nyang jipeubuet nyan."
13 Laju TUHAN geutanyong ubak ulôn, "Gata takalon buet nyang jipeubuet lé awaknyan leubeh luwat nibak nyang ka."
14 Teuma laju geuba ulôn ubak babah pintoe geureubang Baét TUHAN dan geupeuleumah laju ubak ulôn ureuëng-ureuëng inong nyang teungoh jipeumo ba-e Dewa Tamus nyang ka maté.
15 TUHAN meufeureuman ubak ulôn, "Hei manusia fana, peu kheueh na gata ngieng hai nyan? Mantong jai that-that hai-hai nyang luwat lumpah na."
16 Laju geuba ulôn ubak seuramoe Baét TUHAN. Bak binéh pintoe rot tamong lam ruweueng suci, lamkawan miseubah dan jurong, na dua ploh limong droe. Awaknyan jipeulikot ruweueng suci, dan laju jisujut u arah timu jiseumah mata uroe teubiet.
17 TUHAN meufeureuman ubak ulôn, "Hei manusia fana, peu kheueh gata ngieng nyan? Ureuëng-ureuëng Yehuda nyoe hana puih meunyoe jipeubuet hai-hai nyang luwat nyan dan jipeubuet lom hai-hai nyang hana meuprikeumanusiaan bansaboh nanggroe. Awaknyan pih hana yo sapeue jipeubuet hai nyang lagée nyan bak teumpat nyoe, lam rumoh Ulôn nyang jipeujeuet Ulôn meutamah beungéh ubak jihnyan. Ngieng kheueh pakriban awaknyan jihina Ulôn ngon cara nyang paleng jeuhet!
18 Awaknyan jiteumeurasa pakriban sakét keunong meureuka Ulôn nyang brat! Ulôn hana kupeumeuáh dan Lôn peu amphon awaknyan. Bahpi awaknyan jimeudoá ngon cara jidumpék dan su nyang kreueh dan teuga ubak Ulôn, teuma di Ulôn teutab hana Lôn deungoe doa awaknyan!"