## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 148

1 Pujoe kheueh TUHAN! pujoe kheueh Gobnyan!
2 Pujoe kheueh TUHAN hai banmandum malaikat Gobnyan, dan pujoe kheueh Gobnyan, hai banmandum tantra syeuruga!
3 Pujoe kheueh TUHAN, hai mata uroe ngon buleuen, dan pujoe kheueh Gobnyan, hai bintang-bintang nyang hu ble-ble cahya!
4 Pujoe kheueh Gobnyan, hai langét nyang paleng manyang, dan pujoe kheueh Gobnyan, hai ié nyang na di ateueh langét!
5 Bah kheueh awaknyan banmandum jipujoe nan TUHAN, sabab banmandum geupeujeuet ateueh peurintah Gobnyan.
6 Gobnyan nyang peuteuntée teumpat awaknyan maséng-maséng, keuteutapan Gobnyan meulaku keu siumu masa.
7 Pujoe kheueh TUHAN, hai banmandum asoe bumoe, hai naga-naga laôt dan banmandum samudra raya;
8 hai kilat dan ujeuen éeh, salju dan awan, angén kancang nyang jiturot peurintah TUHAN!
9 Pujoe kheueh Gobnyan, hai bukét-bukét dan gunong-gunong, bak kayée nyang muboh meubagoe rupa dan banmandum gle;
10 banmandum beulatang peulara dan beulatang kleut, banmandum beulatang meulata dan cicém-cicém!
11 Pujoe kheueh TUHAN, hai raja-raja dan meubagoe bansa, ureuëng bansawan dan banmandum ureuëng mat kuasa;
12 banmandum aneuëk muda ngon aneuëk dara, ureuëng tuha dan ureuëng muda.
13 Bah kheueh awaknyan banmandum jipujoe nan TUHAN, sabab nan Gobnyan leubeh agong nibak banmandum nan; keuagongan Gobnyan ék teuatasi langét ngon bumoe.
14 Gobnyan ka geupeukong bansa Geuh, sampoe Gobnyan jipujoe-pujoe lé umat Geuh, Israel umat nyang paleng geusayang.