## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 91

1 Ureuëng nyang meulindong nibak Nyang Mahamanyang, dan tinggai dalam naungan Nyang Mahakuasa,
2 jeuet jipeugah ubak TUHAN, "Droeneueh kheueh nyang bila dan lindong ulôn, Allah lôn, ubak Droeneueh kheueh ulôn peucaya."
3 Gobnyan geupeuleupah gata nibak bala nyang teusöm, dan nibak peunyakét nyang jiba mawöt.
4 Gobnyan geupeupayong gata deungon sayeub Geuh, sampoe gata aman dalam naungan Gobnyan; keuseutiaan Gobnyan lagée peurisai nyang teulindong gata.
5 Gata hanapeu tatakot keuhai bahya bak watée malam, atawa jiseurang ngon hana teusangka-sangka bak watée uroe;
6 meunan cit keuhai beuncana nyang teuka bak watée seupôt, atawa keuhancoran nyang teuka watée teungoh uroe.
7 Bahpi na siribée droe nyang maté bak binéh gata, dan siploh ribée droe blaih uneuen gata, teuma gata keudroe hana cidra.
8 Meunyoe gata tapandang ban sikeulileng gata, disinan deuh takalon ureuëng jeuhet keunong peumbalasan.
9 Sabab gata tapeujeuet TUHAN nyang bila gata, Nyang Mahamanyang tapeujeuet nyang lindong gata.
10 Dan gata hana keunong beuncana, rumoh gata hana jiteuka bala.
11 Po teu Allah geuyue jaga ubak malaikat Gobnyan keuhai gata, geulindong gata homantong nyang gata jak.
12 Awaknyan geubeuôt gata ateueh paleuet jaroe geuh, jeuet gaki gata hana meugantoh deungon batée.
13 Gata taliengkeue uleue dan singa, tagilo singa muda dan uleue meubisa.
14 Feureuman TUHAN, "Ureuëng nyang jicinta ubak Ulôn Lôn peuseulamat, nyang jiaku Ulôn Lôn peulindong.
15 Meunyoe ureuëng nyang jimeulakée ubak Ulôn, peue nyang jilakée nyan Ulôn bri. Óh watée jihnyan meukarat ka meusak, Ulôn tulông jihnyan; jihnyan Lôn sangga nibak bahya dan Ulôn bri keuhoreumatan.
16 Jihnyan Lôn peupueh deungon umu nyang panyang, dan Ulôn peuseulamat."