## Seulaweut Agong

Chapter: 1 2 3 4 5 6 7 8

-Reset+

### Chapter 2

1 Ulôn nyoe na kheueh bungöng mawar nibak Saron, bungöng bakong di leumbah-leumbah. Agam
2 Lagée bungöng bakong nyang na di teungoh tamah meuduro, meunan kheueh umpama geunaséh ulôn nyang na di teungoh putroe-putroe. Inong
3 Lagée bak apel nyang na di teungoh bak-bak kayée di gle, meunan kheueh geunaséh ulôn nyang na di teungoh-teungoh ureuëng agam. Ulôn galak lôn meuceu dimiyueb nyan, dan bôh-bôh jihnyan sunggoh maméh that rasa.
4 Dimiyuebnyan ulôn jak u ruweueng pesta, pandangan gobnyan ubak lôn peunoh deungon rasa cinta.
5 Neupeuteuga kheueh ulôn deungon meulisan bôh anggô, dan peuseugar kheueh ulôn deungon bôh apel, sabab ulôn sakét asmara.
6 Jaroe wie gobnyan geupeusadeu nibak ulée lôn, dan jaroe uneuen gobnyan geuwa nibak lôn.
7 Meujanji kheueh, hai putroe-putroe Yerusalem, deumi rusa-rusa nyang na di padang beulantara, bahwa gata hana tapeukaru cinta, sampoe jihnyan teupeupuih teuma. Inong
8 Deungoe! Geunaséh ulôn teuka! Jihnyan lagée aneuëk rusa. Jigrob-grob di gunong-gunong, jilumpat-lumpat di bukét-bukét. Kalon, disiblah bintéh jihnyan jidong, deungon mata jih seso jimita; jimeuluem nibak kisi-kisi peuradeun.
10 Deungoe, geunaséh ulôn geupeugah haba ubak ulôn. Agam Teuka kheueh hai maméh ulôn, jak kheueh keunoe hai jeulita lôn!
11 Kalon, musém leupie ngon sijuek ka meulalu, dan musém ujeuen pih ka hanale.
12 Dilampôh sigala bungöng pih ka keumang; musém keumeukoh pih ka teuka; su leuek kutru ka teudeungoe bak tanoh geutanyoe.
13 Bak ara ka jipeuphon meubôh, dan bak anggô pih ka meubungöng deungon bhée nyang meuhubo. Teuka kheueh maméh ulôn, jak kheueh keunoe jeulita lôn.
14 Hai cicém mirah pati lôn nyang na di luengkiek-luengkiek batée, nibak teumpat musöm di barieh-barieh batée nyang meucula, bah kheueh ulôn ngieng rupa gata, dan lôn deungoe su gata, sabab rupa gata ceudah, su gata nyang meureudu.
15 Jak drob kheueh rubah-rubah nyan, rubah-rubah ubit nyang jipeurusak lampôh anggô, sabab lampôh anggô kamoe teungoh meukeumang. Inong
16 Geunaséh ulôn atra ulôn, dan ulôn na kheueh atra gobnyan, gobnyan nyang rabe dumna bubiri dan domba-domba geuh keudroe di teungoh-teungoh bungöng bakong
17 sampoe dipöt angén beungoh nyang peugadôh seupôt bak watée malam. Neugisa kheueh geunaséh ulôn, lagée rusa, lagée aneuëk rusa nyang na di peugunongan Beter.