## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 137

1 Nibak binéh-binéh krueng Babel kamoe duek-duek dan kamoe mo meuba-e watée teuingat keu Sion.
2 Nibak bak-bak kayée gandarusa di nanggroe nyan kamoe gantung keucapi kamoe.
3 Ureuëng-ureuëng nyang teun kamoe jiyue kamoe meuca-e keu awaknyan. Dan ureuëng-ureuëng nyang teugom dan seupet kamoe jiyue bak kamoe meuca-e lagu nyang geumbira, "Meuca-e kheueh keu kamoe lagu-lagu nibak Sion!"
4 Mungken di nanggroe aséng kamoe meuca-e keu TUHAN?
5 Bah kheueh ulôn hana hase le meuca-e meunyoe ulôn tuwoe keu droeneueh, Yerusalem!
6 Bah kheueh ulôn hana hase le meuca-e meunyoe ulôn tuwoe bak droeneueh dan hana lôn peujeuet droeneueh keuharok ulôn!
7 Ya TUHAN, neuingat kheueh ubak peundeuritaan ureuëng Edom watée Yerusalem teupeuhanco. Awaknyan jipeugah, "Peuhanco laju, peuhanco laju sampoe habéh rata!"
8 Hai Babel, gata teupeubinasa! Mubahgia kheueh ureuëng nyang jibalaih keu gata keujeuhetan nyang gata peubuet ateueh kamoe.
9 Mubahgia kheueh ureuëng nyang jicok aneuëk-aneuëk manyak gata dan laju jitiek u bukét batée!