## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 26

1 Zabur Nabi Daud.
2 Neuseulidek kheueh ulôn, ya TUHAN, dan neu ujoe kheueh ulôn, neupeureksa kheueh nyang lôn meuheuet dan pikeran lôn.
3 Ulôn sabe ingat keu geunaséh Droeneueh, dan teutab seutia ubak Droeneueh.
4 Ulôn hana lôntem meusapat ngon ureuëng tukang teumipée, atawa lôn meungon deungon ureuëng munafék.
5 Ulôn banci keu kawan ureuëng nyang jipeubuet jeuhet, kawöm nyang jeuhet ulôn peusie.
6 Ulôn rhah jaroe lôn tanda hana meusalah, dan ulônjak keulileng miseubah Droeneueh, ya TUHAN,
7 sira lôn meuca-e ngon nyanyoe syuko, dan lôn peusampoe buet-buet Droeneueh nyang lumpah kagom.
8 Ulôn cinta ubak Baét Droeneueh, ya TUHAN, teumpat Droeneueh tinggai deungon peunoh keuagongan.
9 Bék neupoh ulôn meusajan ureuëng nyang meudesya, atawa neutarek nyawöng lôn meusigoe ngon ureuëng nyang galak jiroe darah gob.
10 Awaknyan hana jipiôh jipeubuet jeuhet, dan sabe siab jiteurimong sugok.
11 Teuma ulôn udeb deungon até nyang jujoe, neugaséh kheueh dan neupeubeubaih kheueh ulôn.
12 Teuma aman kheueh ulôn nibak mara bahya, ulôn teuma lôn pujoe TUHAN nibak teumpat umat Gobnyan meusapat.