## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 34

1 Zabur Nabi Daud, bak watée gobnyan pura-pura hana waraih pikeran dikeue Abimelekh, sampoe gobnyan jiuse dan laju geujak.
2 Ulôn keuneuk meusyukoe ubak TUHAN tieb-tieb watée, dan hana piôh-piôh lôn pujoe Gobnyan.
3 Ulôn keuneuk meubangga droe sabab buet TUHAN; seumoga ureuëng nyang teutindéeh ngon teuseupet jideungoe dan meugeumbira.
4 Agong kheueh TUHAN meusajan deungon ulôn, jak meusajan-sajan ta peumulia nan Gobnyan.
5 Ulôn meudoá ubak TUHAN, dan Gobnyan geujaweueb, dan geupeuleuh ulôn nibak banmandum teumakot.
6 Ureuëng teuseupet ngon teutindéeh meuharab ubak Gobnyan dan meugeumbira, awaknyan hana alasan keujeuet keumalée.
7 Ureuëng manglang jimeuhôi dan TUHAN geujaweueb, geupeubeubaih awaknyan nibak banmandum nyang teuseupet.
8 Malaikat TUHAN geukawai ureuëng nyang taqwa, dan geupeubeubaih awaknyan nibak banmandum bahya.
9 Rasa kheueh keudroe pakriban get jih TUHAN, mubahgia kheueh ureuëng nyang meulindong ubak Gobnyan.
10 Horeumat kheueh TUHAN, hai kawöm umat Gobnyan, sabab ureuëng taqwa hana kureueng meusapeue pi.
11 Singa-singa pih deuk sabab kureueng peunajoh; teuma ureuëng nyang seumah TUHAN hana kureueng sapeue pih.
12 Deungoe kheueh, hai aneuëk-aneuëk banmandum, ulôn peurunoe gata pakriban cara teuhoreumat TUHAN.
13 Peu kheueh na meuheuët mangat panyang umu dan tanékmat nyang gét-gét?
14 Bék tapeuteubiet tutoe haba nyang jeuhet, dan bék tagalak keu tipée muslihat.
15 Peujiôh kheueh nyang jeuhet, dan peubuet kheueh nyang jroh, useuha kheueh peudaméan deungon habéh sineuga.
16 TUHAN teutab jingieng ateueh ureuëng saléeh, Gobnyan geudeungoe meunyoe awaknyan jikliek jilakée tulông.
17 Teuma ureuëng nyang jipeubuet jeuhet geulawan lé Gobnyan, meunyoe awaknyan maté, bagaih that awaknyan geupeutuwoe.
18 Meunyoe ureuëng saléeh nyang meuhôi, TUHAN geudeungoe, dan geupeuseulamat awaknyan nibak banmandum nyang salah.
19 TUHAN tô that ubak ureuëng nyang peu-ubit até; Gobnyan geupeuseulamat ureuëng nyang ka patah seumangat.
20 Lé that peundeuritaan ureuëng nyang jroh-jroh, teuma TUHAN geupeubeubaih awaknyan nibak banmandum nyan.
21 Tuboh jih teutab geujaga lé TUHAN, nibak tuleueng jihnyan hana meusikrak pih nyang na geupeupatah.
22 Ureuëng jeuhet teuma maté sabab buet jih nyang jeuhet, ureuëng nyang jibanci keu ureuëng saléeh teuma geuhuköm.
23 TUHAN geupeuseulamat hamba-hamba Gobnyan; nyang meulindong nibak Gobnyan hana teuma geuhuköm.