## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 140

1 Keu teupimpén kor. Zabur Nabi Daud.
2 Neupeulheueh kheueh ulôn nibak ureuëng jeuhet, ya TUHAN, neujaga kheueh ulôn nibak ureuëng nyang jipeubuet buet jeuhet ateueh ulôn.
3 Awaknyan ka jireuncana buet nyang jeuhet didalam até, dan tieb-tieb uroe sabe jipeuna dakwa ngon dakwe.
4 Lidah awaknyan lagée lidah uleue nyang meubisa, tutoe haba awaknyan lagée bisa uleue maté iku.
5 Ya TUHAN, neulindong kheueh ulôn nibak kuasa ureuëng jeuhet, neujaga kheueh ulôn nibak ureuëng nyang jikeuneuk peubuet buet nyang jeuhet dan keuneuk jipeu rhot ulôn.
6 Ureuëng nyang cungkak deungon cara seungab-seungab ka jipasang taron jikeuneuk carueh ulôn, dan jireuntang jareng keuneuk drob ulôn. Ban sipanyang jalan awaknyan ka jiteun jeunieb guna keuneuk jijeubak ulôn.
7 Ya TUHAN, ulôn peugah: Droeneueh kheueh Allah ulôn, neudeungoe kheueh doá dan nyang ulôn lakée.
8 TUHAN, Allah ulôn, nyang peuseulamat ulôn nyang paleng teuga, Droeneueh ka neulindong ulôn watée dimideuen prang.
9 Bék kheueh neupeukabui peue nyang jilakée lé ureuëng jeuhet, ya TUHAN, dan bék kheueh neupeubiyeu reuncana awaknyan meuhase.
10 Bék neupeubiyeu musoh ulôn hase meunang; bah kheueh tutoe haba nyang jeuhet nyang awaknyan peugah keunong ateueh awaknyan nyang ba fiteunah u ateueh ulôn.
11 Bah kheueh awaknyan teugeulawa deungon ngéue apui, dan teugeulawa u dalam uruek mawöt, sampoe ka hana hase jiteubiet le.
12 Bah kheueh nyang jipeubuet keukeurasan rhot lé mala peutaka, dan bék kheueh neupeubiyeu ureuëng ba fiteunah jeuhet keu ureuëng tinggai di ateueh bumoe.
13 Ulôn lôn teupeue Droeneueh neubri keuadelan ubak ureuëng nyang teuteugon, dan neubila peukara keu ureuëng gasien.
14 Ureuëng nyang jujoe jipujoe Droeneueh, ya TUHAN, awaknyan tinggai teutab meusapat deungon Droeneueh.