## Nabi Yeremia

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52

-Reset+

### Chapter 47

1 Sigohlom raja Meusé jiseurang Gaza, TUHAN meufeureuman ubak ulôn keuhai nanggroe Filistin.
2 TUHAN geupeugah, "Kalon kheueh, ié ji ile di utara dan meulimpah lagée ié krueng nyang teungoh raya jilanda nanggroe meunan cit ngon asoe jih, banda-banda meusigoe ngon peunduduek jih. Ureuëng jikliek jilakée tulông dan bandum rakyat jimo ba-e.
3 Awaknyan jideungoe su deurab langkah guda, su geuritan jak nyang krak kruk, dan keureutak keureutok su ruda jih. Ureuëng tuha jeuet keuleumoh dan hana le jipike keu aneuëk droe.
4 Ka trok watée jih bansa Filistin teupeubinasa bandum, sampoe Sirus dan Sidon hana meuteumé le bantuan. Ulôn, TUHAN, Lôn peubinasa bandum ureuëng Filistin nyang mantong tinggai nibak Kreta.
5 Ureuëng Gaza rhot ubak seudeh nyang rayeuk; peunduduek Askelon seungab meubisu. Sampoe án pajan ureuëng Filistin nyang mantong tinggai hana putôh meuduka?
6 Gata tadumpék, 'Sampoe án pajan gata meunyeurang, he peudeueng TUHAN? Tamong kheueh lom lam sarong gata dan tinggai kheueh disinan deungon teunang!'
7 Teuma peu kheueh jih nyan meuteumé teunang, meunyoe Ulôn ka Lôn peurintah jih nyan keujijak prang Askelon dan peunduduek binéh panté?"