## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 81

1 Keu teupimpén kor. Meunurot lagu: Gitit. Nibak Asaf.
2 Meuca-e kheueh nyanyoe puja ngon pujoe ubak Po teu Allah, teunaga geutanyoe, meusurak kheueh deungon geumbira keu Allah Nabi Yakub.
3 Tapéh kheueh rapa-i, dan peuphon kheueh musik, peutek kheueh gambôh dan keucapi deungon su meualon-alon.
4 Yeub kheueh beureuguih watée uroe raya geutanyoe, bak watée khanuri buleuen barô dan buleuen peunoh.
5 Sabab hai nyang lagéenyan na kheueh saboh lamkawan peuratoran di Israel, dan saboh nibak meubagoe peurintah Allah Nabi Yakub.
6 Gobnyan geupeujeuet saboh peuratoran keu bansa Israel, bak watée gobnyan geumaju jak lawan bansa Meusé.
7 "Ulôn ka Lôn beuôt beuban di ateueh ulée gata, dan Lôn peulheuh raga seumeuôn nyang na bak jaroe gata.
8 Lam aloh alah gata meulakée, dan Ulôn peuseulamat gata. Ulôn jaweueb gata nibak geulanteue teumpat Ulôn musöm, Ulôn ujoe gata nibak mata ié Meriba.
9 Deungoe kheueh Ulôn peuingat nyoe, hai umat Ulôn, Israel, meunyoe gata tatem deungoe Ulôn!
10 Bék na lamkawan gata jimeu ilah ubak ilah nyang laén, bék kheueh taseumah ubak ilah aséng.
11 Ulôn kheueh TUHAN Allah gata, nyang tunton gata peuteubiet lam nanggroe Meusé. Watée gata deuk Ulôn bri peunajoh.
12 Teuma umat Ulôn hana jitem deungoe peue nyang Ulôn peugah, Israel hana jitem taát ubak ulôn.
13 Sabab nyan Ulôn peubiyeu jihnyan jeuet keu ureuëng kreueh ulée; bah kheueh awaknyan jiseutôt keuheundak jih keudroe.
14 Ah, meunyoe umat Ulôn jitem deungoe peue nyang Ulôn peugah, meunyoe awaknyan jitem taát ubak Ulôn,
15 teuma Ulôn deungon sigra Lôn peutaklok musoh awaknyan, dan Ulôn peutaloe banmandum lawan awaknyan.
16 Ureuëng nyang banci teuma Lôn peutaklok, awaknyan teuhuköm keu siumu masa.
17 Teuma umat Ulôn kujok peunajoh gandom nyang teupiléh, dan Ulôn peutroe deungon meulisan rimba."