## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 118

1 Meusyukoe kheueh ubak TUHAN sabab Gobnyan jroh, Geunaséh Gobnyan keukai dan abadi.
2 Bah kheueh ureuëng Israel jipeugah, "Geunaséh Gobnyan keukai abadi."
3 Bah kheueh di teungku-teungku imeum geupeugah, "Geunaséh Gobnyan keukai abadi."
4 Bah kheueh banmandum ureuëng nyang taqwa geupeugah, "Geunaséh Gobnyan keukai abadi."
5 Dalam keuadaan meukarat ulôn meulakée ubak TUHAN; laju Gobnyan geujaweueb dan geubalaih ulôn.
6 Ulôn hana yo sabab TUHAN na meusajan ngon ulôn, manusia hana meudaya dikeue ulôn.
7 TUHAN na meusajan ulôn keu geutulông lôn, ulôn ku ngieng musoh ulôn nyang geupeutaloe.
8 Leubeh gét meulindong ubak TUHAN, nibak teupeu bangga keu manusia.
9 Leubeh gét meulindong nibak TUHAN, nibak meuharab ubak bansawan.
10 Jai that musoh di keulileng ulôn; deungon kuasa TUHAN, awaknyan habéh mandum ulôn peutaloe.
11 Awaknyan jikeupong ulôn rot jeueb-jeueb peunjuru; deungon kuasa TUHAN, awaknyan habéh ulôn peutaloe.
12 Lagée unou awaknyan jiparan sikeulileng ulôn; deungon kuasa TUHAN, awaknyan habéh ulôn peutaloe. Lam sikleb siklab awaknyan habéh teupeulon lagée apui hu nyang teungoh teutot tamah meuduro.
13 Ulôn jiseurang luwa biasa dan sampoe rab reubah, teuma TUHAN na nyang tulông ulôn.
14 TUHAN na kheueh teunaga ulôn dan pujaan ulôn, Gobnyan ka geupeuseulamat ulôn.
15 Deungoe kheueh surak keumeunangan di teungoh khimah-khimah umat Gobnyan, "TUHAN ka geupeubuet buet nyang peukasa!
16 Kuasa TUHAN geupeumeunang geutanyoe! TUHAN geupeubuet buet nyang peukasa."
17 Ulôn hana maté, teuma ulôn teutab udeb, keu lôn jak peusampoe karya TUHAN.
18 TUHAN ka geuseksa ulôn deungon brat dan kreueh, teuma Gobnyan hana geuseurah ulôn ubak mawöt.
19 Buka kheueh ulôn nyoe babah pintoe geureubang Baét TUHAN, jeuet hase lôn tamong dan lôn peugah syukoe ubak Gobnyan.
20 Nyoe kheueh babah pintoe geureubang TUHAN, teuma ureuëng jujoe nyang jeuet jak rot nyan.
21 Ulôn kupujoe Droeneueh, sabab Droeneueh neukabui doá ulôn; Droeneueh ka neubri keu ulôn keumeunangan.
22 Batée nyang jitiek lé utoh-utoh bangunan, batée nyan ka jeuet keu batée peunjuru.
23 Nyan kheueh buet TUHAN, keubit kagom luwa biasa nibak geutanyoe.
24 Nyoe kheueh uroe nyang geupeuteuntée lé TUHAN; jak geutanyoe ta peuraya deungon geumbira.
25 Kamoe lakée, ya TUHAN, peuseulamat kheueh kamoe, ya TUHAN, neubri kheueh keu kamoe keumeunangan!
26 Teubeureukati kheueh gobnyan nyang teuka ateueh nan TUHAN, kamoe bri beureukat gata di Baét TUHAN.
27 TUHAN na kheueh Allah, Gobnyan peumurah até keu geutanyoe. Maju kheueh meurarak deungon ranteueng nibak jaroe, dan keulileng kheueh nibak miseubah TUHAN.
28 Droeneueh Allah ulôn, ulôn meusyukoe ubak Droeneueh, Allah ulôn, ulôn keubit that kagom ubak Droeneueh.
29 Meusyukoe kheueh ubak TUHAN sabab Gobnyan gét, geunaséh Gobnyan keukai dan abadi.