## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 108

1 Ca-e. Zabur Nabi Daud.
2 Ulôn peucaya that, ya Allah, ulôn keuneuk meuca-e dan lôn pujoe Droeneueh. Hai beudôh kheueh, jiwa ulôn!
3 Hai beudôh kheueh gambus dan keucapi! Ulôn keuneuk peuteubit fajar.
4 TUHAN, ulôn keuneuk peugah syukoe ubak Droeneueh lamkawan bansa-bansa. Ulôn keuneuk meuca-e lagu pujoe keu Droeneueh lamkawan umat manusia.
5 Sabab gaséh Droeneueh rayeuk sampoe trok u langét manyang dan seutia Droeneueh sampoe nibak awan di angkasa.
6 Ya Allah, neutunyok kheueh keuagongan Droeneueh di langét, dan keumuliaan Droeneueh bansaboh bumoe.
7 Peuseulamat kheueh kamoe deungon kuasa Droeneueh, dan neujaweueb kheueh doá kamoe, mangat ureuëng-ureuëng nyang neugaséh hase seulamat.
8 Nibak teumpat tinggai Gobnyan nyang suci Po teu Allah geupeugah, "Ulôn keuneuk seumurak dan Ulôn bagi-bagi tanoh Sikhem, Pantôn Sukot teuma Ulôn undi.
9 Gilead dan Manasye na kheueh atra Ulôn, Efraim tupi beuso Lôn, dan Yehuda tungkat keurajeuen Lôn.
10 Teuma Moab na kheueh teumpat Ulôn rhah gaki; Ulôn meusurak keumeunangan ateueh Filistea. Keu Edom Ulôn geulawa seulob Lôn, sibagoe tanda bahwa jihnyan na kheueh atra Ulôn."
11 Soe nyang ba ulôn u Edom? Soe teuma nyang peutakteh ulôn ubak banda nyang meukuta nyan?
12 Ya Allah, peu kheueh Droeneueh hana neujak meusajan deungon kamoe? Dan peu kheueh Droeneueh hana neumaju meusigoe deungon tantra kamoe?
13 Neutulông kheueh kamoe ateueh musoh, sabab bantuan manusia hana meuguna.
14 Meusapat deungon Allah, geutanyoe gagah peukasa; Gobnyan kheueh nyang peutaloe musoh geutanyoe.