## Yehezkiel

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48

-Reset+

### Chapter 40

1 Watéenyan tanggai siploh buleuen sa, bak thon nyang keu dua ploh limong masa kamoe teuböih, peuet blaih thon óh ka lheueh Yerusalem teupeutaloe, laju ulôn rasa kuasa TUHAN, dan laju ulôn geuba.
2 Bak saboh keumalon, Po teu Allah geuba ulôn ubak tanoh Israel dan geupeuduek ulôn bak gunong nyang manyang. Dikeue ulôn leumah lôn kalon saboh keulompok bangunan nyang rab saban ngon saboh banda.
3 Ulôn geuba keunan dan deuh ulôn ngieng sidroe ureuëng agam nyang meucahya lagée peurunggu geudong bak binéh pintoe geureubang. Bak jaroe gobnyan geumat talo sineupat nibak lineun meunan cit ngon kayée sineupat.
4 Ureuëng agam nyan geupeugah ubak ulôn, "He manusia fana, deungoe kheueh beugét-gét dan simak kheueh peue-peue mantong nyang ulôn peuleumah ubak gata, sabab keunyan kheueh gata teuba keunoe. Tapeugah kheueh ubak bansa Israel bandum nyang teuma gata kalon."
5 Laju ulôn kalon Baét TUHAN nyang jikeulileng lé bintéh beuton. Ureuëng agam nyan geupeuphon uko beuton nyan ngon kayée seunupat nyang panyang jih na lhée metée. Teunyata teuma bahwa bintéh beuton nyan manyang jih lhée metée dan teubai jih pih lhée metée.
6 Óh lheuehnyan gobnyan geujak ubak babah pintoe geureubang nyang meuhadab utimu, gobnyan laju geuék ateueh reunyeun dan óh ka trok u ateueh, laju geu uko ambang pintoe nyan, luwah jih lhée metée.
7 Dilikot geureubang nyan na saboh jurong dan bak maséng-maséng binéh jih na meuteumé lhée boh kama jaga. Bandum kama saban rayeuk jih; bantuek jih peuet boh sagoe, dan panyang tieb-tieb binéh jih na lhée metée. Bintéh-bintéh beuton bataih tieb-tieb kama saban teubai jih, na kheueh dua siteungoh metée. Jurong nyan panyang jih na lhée metée teuk dan teutuju bak ruweueng raya meuhadab u Baét TUHAN. Di ureuëng agam nyan laju geu sipat ruweueng raya nyan dan teunyata luwah jih na peuet metée; teuduek jih bak ujong babah pintoe geureubang, siblaih udalam, na kheueh nyang paleng rab ngon Baét TUHAN. Beuton-beuton nyang meuhadab ubak bagian Baét TUHAN, teubai jih na simetée.
11 Óh lheuehnyan di ureuëng agam nyan laju geu sipat luwah bagian jurong di babah pintoe geureubang; na nam siteungoh metée, dan meunan cit luwah babah pintoe geureubang nyan na limong metée.
12 Dikeue kama-kama jaga nyang ukoran jih lhée kali lhée metée nyan, na beuton miyueb nyang manyang jih siteungoh metée, dan teubai jih na teuma siteungoh metée.
13 Laju lé ureuëng agam nyan geu sipat teuma jiôh nibak beuton likot saboh kama jaga sampoe trok bak beuton likot kama jaga di meurandeh, na kheueh 12,5 metée.
14 Meunan cit lé ureuëng agam nyan geu sipat ruweueng raya nyan: panyang jih siploh metée. Pintoe ruweueng nyan teutuju ubak seuramoe Baét TUHAN
15 Jiôh jih nibak pintoe geureubang blah luwa trok ubak beuton ruweueng rayeuk nyang meuhadab ubak u Baét TUHAN na kheueh
25 metée.
16 Bak beuton likot dan bintéh bataih kama-kama nyan na peuradeun-peuradeun ubit. Beuton bagian dalam nyang meuhadab ubak jurong, teuculek ngon meubagoe rupa ukeran bak palem.
17 Óh lheuehnyan lé ureuëng agam nyan geuba ulôn meulalu babah pintoe geureubang ubak peulataran Baét TUHAN. Bak binéh beuton luwa ban seukeulileng Baét TUHAN nyan teupeugét
30 boh kama. Dikeue kama-kama nyan na aleue batée
18 nyang teukeulileng bandum peulataran nyan. Peulataran luwa leubeh miyueb nibak peulataran dalam.
19 Disinan na babah pintoe geureubang nyang laén nyang teumpat jih leubeh manyang dan nyang teutuju ubak peulataran dalam. Ureuëng agam nyan geusipat jiôh lamkawan bandua pintoe geureubang nyan:
50 metée.
20 Óh lheueh nyan di ureuëng agam nyan geusipat teuma babah pintoe geureubang siblaih utara nyang teutuju ubak seuramoe dalam.
21 Di babah pintoe geureubang nyan, ban lhée boh kama jaga bak maséng-maséng binéh jurong nyan, bintéh-bintéh beuton bataih nyan meunan cit deungon ruweueng raya nyan, bandum nyan saban ukoran jih deungon nyang na di siblaih utimu. Bandum jurong geureubang nyan panyang jih
25 metée dan luwah jih 12,5 metée.
22 Meunan cit deungon ruweueng raya, peuradeun-peuradeun nyan, dan ukeran-ukeran bak palem jih saban deungon nyang na disiblaih utimu. Tujoh beuk aneuëk reunyeun nyang teutuju ubak babah pintoe geureubang nyan, dan bak ujong nyan na ruweueng raya nyang meuhadab ubak seuramoe luwa Baét TUHAN.
23 Meuhadab keue deungon babah pintoe geureubang utara, na ruweueng laén nyang teutuju ubak peulataran dalam, saban lagée nyang na di siblaih geureubang timu. Ureuëng agam nyan geusipat jiôh lamkawan bandua geureubang nyan:
50 metée.
24 Laju óh lheuehnyan, ureuëng agam nyan geuba ulôn ubak babah pintoe seulatan dan laju geu uko. Teunyata pintoe geureubang nyan saban deungon geureubang-geureubang nyang laén.
25 Peuradeun-peuradeun nyang na disinan saban deungon nyang na bak babah babah pintoe geureubang nyang laén. Panyang jurong geureubang nyan
25 metée, dan luwah jih 12,5 metée.
26 Tujoh neuk reunyeun nyang teutuju ubak geureubang nyan dan ruweueng rayeuk jih pih na nibak ujong, meuhadab ubak peulataran Baét TUHAN. Beuton-beuton nyang na bagian dalam nyang meuhadab ubak jurong, teuhias deungon ukeran-ukeran bak palem.
27 Disinan na cit pintoe geureubang nyang teutuju ubak peulataran dalam. Ureuëng agam nyan geusipat jiôh lamkawan bandua boh geureubang nyan na:
50 metée.
28 Lheueh nyan, ureuëng agam nyan geuba ulôn meulalu babah pintoe geureubang seulatan laju teutamong ubak peulataran dalam. Gobnyan laju geusipat geureubang seulatan nyan, dan ukoran jih saban deungon ukoran-ukoran pintoe geureubang di luwa.
29 Kama-kama jaga gobnyan, ruweueng rayeuk geuhnyan, dan beuton-beuton nyang na didalam nyan saban rayeuk jih deungon nyang na nibak babah-babah pintoe geureubang nyang laén. Kama-kama bak babah pintoe geureubang nyoe pih na meupeuradeun-peuradeun. Jurong geureubang nyan panyang jih
25 metée dan luwah jih 12,5 metée.
31 Teuma ruweueng rayeuk jih meuhadab ubak peulataran luwa. Beuton-beuton bagian dalam nyang meuhadab ubak jurong, meunan cit na teu uke deungon ukeran-ukeran bak palem. Lapan neuk reunyeun nyan teutuju ubak pintoe geureubang nyan.
32 Óh ka lheueh nyan ureuëng agam nyan geuba ulôn meulalu babah pintoe geureubang timu laju teutamong ubak leuen bagian dalam. Ureuëng agam nyan laju geusipat geureubang nyan deungon sineupat nyang saban deungon ukoran-ukoran babah pintoe geureubang nyang laén.
33 Kama-kama jaga, bintéh-bintéh beuton nyang na disinan dan ruweueng rayeuk ukoran jih lagée nyang na bak babah-babah pintoe geureubang nyang laén. Nibak kama-kama nyan dan bak ruweueng rayeuk nyan na peuradeun-peuradeun. Panyang jurong geureubang nyan na
25 metée dan luwah jih 12,5 metée.
34 Ruweueng rayeuknyan meuhadab ubak peulataran luwa. Beuton-beuton bagian dalam nyang meuhadab ubak jurong, teu uke deungon ukeran-ukeran bak palem. Lapan neuk reunyeun teutuju ubak pintoe geureubang nyan.
35 Akhé jih ureuëng agam nyan geuba ulôn ubak geureubang utara. Gobnyan laju geusipat babah pintoe geureubang nyan dan ukeran jih saban deungon babah-babah pintoe geureubang nyang laén.
36 Meunan cit deungon kama-kama jaga jih, bintéh-bintéh beuton dalam dan ruweueng rayeuk jih saban deungon nyang na nibak babah-babah pintoe geureubang nyang laén. Nibak kama-kama jih dan nibak ruweueng-ruweueng rayeuk jih na peuradeun-peuradeun. Panyang jurong geureubang nyan na
25 metée dan luwah jih 12,5 metée.
37 Meunan cit deungon ruweueng keue jih meuhadab ubak peulataran luwa. Beuton-beuton bagian dalam nyang meuhadab ubak jurong, teu uke deungon ukeran-ukeran bak kayée palem. Na lapan neuk reunyeun nyang teutuju ubak babah pintoe geureubang nyan.
38 Di peulataran luwa na saboh kama seunamah nibak geureubang dalam siblaih utara. Nibak kama seunamah nyan na saboh pintoe rot jak ubak ruweueng rayeuk. Disinan kheueh teumpat rhah beulatang-beulatang keu keureubeuen nyang teutot.
39 Di ruweueng raya nyan, na peuet boh meuja, dua boh di tieb-tieb binéh jih. Di ateueh meujanyan kheueh teumpat sie beulatang keu keureubeuen nyang teutot atawa keureubeuen peuamphon desya atawa lom keureubeuen gantoe rugoe.
40 Diluwa ruweueng rayeuk nyan na lom peuet boh meuja, dua boh di tieb-tieb binéh geureubang utara nyan.
41 Jadi, bandum nyan na lapan boh meuja teumpat sie keureubeuen: peuet boh didalam, dan peuet teuk diluwa peulataran.
42 Ban peuet boh meuja nibak kama seunamah nyang teupeuguna keu teupeusiab keureubeuen nyang teutot teupeut nibak batée. Meujanyan manyang jih siteungoh metée, seudangkan bagian ateueh jih meusagoe peuet, panyang dan luwah jih maséng-maséng na lhée seuper peuet metée. Di ateueh meuja nyan teukeubah peukakaih keu sie beulatang keureubeuen.
43 Teuma nibak meuja-meujanyan na meubinéh nyang luwah jih
75 milimetée. Bandum uengkot sie nyang teuma teukeureubeuen teukeubah ateueh meuja-meuja nyan.
44 Óh lheuehnyan lé ureuëng agam nyan laju geuba ulôn ubak peulataran dalam. Disinan na dua boh bangsal, nyang saboh bak sampéng geureubang utara dan meuhadab u seulatan, seudangkan nyang saboh teuk disampéng babah pintoe geureubang seulatan dan meuhadab u utara.
45 Ureuëng agam nyan geupeugah ubak ulôn bahwa bangsal nyang meuhadab u seulatan nyan teukeubah keu teungku-teungku imeum nyang meutugaih di Baét TUHAN,
46 seudangkan bangsal nyang meuhadab u utara teukeubah keu teungku imeum nyang meutugaih nibak mezbah. Bandum teungku imeum nyan harôh nibak keuturonan Zadok. Sabab nibak sukée Lewi nyang na nibak keuturonan Zadok nyang jeuet meuhadab TUHAN keu teulayani Gobnyan dalam iébadat.
47 Ureuëng agam nyan laju geusipat bagian peulataran dalam. Bentuek jih meusagoe peuet: panyang dan luwah maséng-maséng na
50 metée. Baét TUHAN nyan na di siblaih ubarat, dan dikeue nyan na saboh mezbah.
48 Óh lheueh nyan lé ureuëng agam nyan geuba ulôn u ruweueng keu Baét TUHAN deungon teuék papadub neuk reunyeun. Gobnyan laju geusipat ruweueng tamong; luwah jih na tujoh kali dua siteungoh metée, deungon bintéh-bintéh bandua binéh nyan teubai sa siteungoh metée. Di wie uneuen jih na pilar. Ruweueng keue nyan keudroe panyang jih na siploh metée dan luwah jih na nam metée.