## Yehezkiel

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48

-Reset+

### Chapter 30

1 TUHAN meufeureuman lom, kheun Gobnyan,
2 "He manusia fana, meuramai kheueh dan peugah kheueh ubak bansa Meusé peue nyang Ulôn TUHAN Nyang Mahamanyang peugah ubak awaknyan. Meulakée kheueh dan meuratok kheueh lagée nyoe: Adoh hai ma! Uroe TUHAN ka tô that! Gobnyan sigra geucok tendakan. Uroenyan seupôt dan meuawan, uroe bansa-bansa jiteurimong huköman.
4 Bala nyang raya rhot ateueh nanggroe Sudan. Di nanggroe Meusé na prang raya. Manyét-manyét reubah meugageueng; bansaboh nanggroe geureupah dan geupeujeuet keu rungka-rungka.
5 Lam prang nyan na cit nyang maté bubena sipa-i teusiwa di Sudan, Lidia, Libia, Arab, Kub dan na bansa Ulôn keudroe."
6 TUHAN Nyang Mahamanyang meufeureuman, "Nibak Migdol di utara sampoe u Aswan di seulatan, bandum meurakan ngon nanggroe Meusé teuma maté di mideuen prang. Dan sipa-i Meusé nyang sombong nyan hanco hán meuho saho. Ulôn TUHAN Nyang Mahamanyang ka Lôn peugah haba.
7 Nanggroe nyan jeuet keu nanggroe seungue, seungue nibak nanggroe seungue nyang laén, dan banda-banda di nanggroe teuma jeuet keu rungka-rungka.
8 Meunyoe Ulôn ka Lôn tot nanggroe Meusé dan Lôn poh maté bandum rakan jihnyan, barô kheueh jiteupeue bahwa Ulôn kheueh TUHAN.
9 Meunyoe uroe nyan ka trok, dan nanggroe Meusé ka habéh hanco, Ulôn kukirém utosan-utosan deungon bubena kapai keu teupeukeujot ureuëng Sudan nyang hana curiga nyan, teuma awaknyan teumakot. Beutôi, uroe nyan teuma teuka!"
10 TUHAN Nyang Mahamanyang meufeureuman, "Ulôn Lôn peuguna Raja Nebukadnezar di nanggroe Babel jeuet jipeuhanco banmandum keukayaan nanggroe Meusé.
11 Nebukadnezar meusajan ngon sipa-i jihnyan nyang hana rasa gaséh sayang jiteuka dan jipeuhanco bandum tanoh nyan. Awaknyan jiprang nanggroe Meusé deungon peudeueng, dan manyét-manyét meuteung bayeueng bansaboh nanggroe nyan.
12 Ulôn kukirém Krueng Nil dan Lôn jok bandum nanggroe Meusé ubak ureuëng-ureuëng jeuhet. Keu ureuëng aséng teuma Ulôn yue peuhanco bandum nanggroe nyan. Ulôn, TUHAN, ka Lôn peugah haba."
13 TUHAN Nyang Mahamanyang meufeureuman, "Ulôn ku peuhanco bandum beurala dan dewa-dewa nyang na di Memfis. Hana le raja di nanggroe Meusé. Banmandum peunduduek disinan Lôn peujeuet keu teumakot.
14 Bansaboh nanggroe Meusé blaih seulatan seungue seungab dan banda Soan di utara Ulôn tot. Tebe ma banda nyan Lôn huköm,
15 dan keukayaan disinan Lôn peuranab. Ulôn ku peuleueh beungéh Ulôn keu Pelusium, banda nyang jeuet keu kuta Meusé,
16 dan banda nyan meudeurita that. Beutôi, Ulôn Lôn tot nanggroe Meusé. Bintéh-bintéh beuton banda Tebe reuloh dan banda nyan jipeuron lé ié raya.
17 Ureuëng-ureuëng muda nibak banda Heliopolis dan banda Bubastis maté dimideuen prang, dan ureuëng-ureuëng inong teuma teudrob.
18 Bak watée ulôn peu habéh keudaulatan Meusé dan Ulôn cok kuasa jihnyan nyang that jipeubangga nyan, Tahpanhes peunoh deungon seupôt dan ureuëng-ureuëng inong nyang na disinan teudrob.
19 Meunan kheueh Ulôn huköm nanggroe Meusé, dan barô kheueh jiteupeue lé awaknyan bahwa Ulôn kheueh TUHAN."
20 Bak tanggai tujoh buleuen sa bak thon nyang keu siblaih masa kamoe teuböih, TUHAN meufeureuman ubak ulôn,
21 "He manusia fana, Ulôn ka Ulôn wiét jaroe raja Meusé, dan hana ureuëng nyang balot jaroe raja nyan atawa nyang urot jaroe nyan jeuet bagaih puléh dan teuga lom mangat hase jimat peudeueng lagée nyang ka ka.
22 Ulôn TUHAN Nyang Mahamanyang Lôn peugah: Ulôn nyoe musoh raja Meusé, dan bandua blah jaroe jihnyan Ulôn wiét, bah kheueh nyang mantong teuga meunan cit nyang ka lheueh patah. Dan peudeueng nyan rhot nibak jaroe jihnyan.
23 Ulôn kupeu crebre ureuëng Meusé bansigom donya.
24 Laju Lôn peuteuga jaroe raja Babel, dan Lôn peureugam peudeueng Lôn lam jaroe raja nyan. Teuma jaroe raja Meusé Ulôn wiét sampoe rajanyan meurang-rang dan maté dikeue raja Babel, musoh jihnyan.
25 Beutôi, raja Meusé kupeuleumoh, dan raja Babel Lôn peuteuga. Meunyoe peudeueng Lôn ka Ulôn bri keu jihnyan, dan laju jiayon peudeueng nyan u nanggroe Meusé, awaknyan teuma jiteupeue bahwa Ulôn kheueh TUHAN.
26 Ulôn kupeusiseue ureuëng-ureuëng Meusé bansigom donya. Dan barô kheueh jiteupeue lé awaknyan bahwa Ulôn kheueh TUHAN."