## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 30

1 Zabur Nabi Daud. Ca-e keu teureuseumi Baét Allah.
2 Ulôn pujoe Droeneueh, ya TUHAN, sabab Droneueh ka neupeuseulamat ulôn dan hana neupeubiyeu musoh ulôn jisurak lôn.
3 TUHAN Allah ulôn, ulôn meuhôi Droeneueh lôn lakée tulông, dan Droeneueh neupeupuléh ulôn.
4 Droeneueh nyang peuseuliseh ulôn nibak álam mawöt, dan peu udeb ulôn nibak lamkawan ureuëng-ureuëng maté.
5 Meuca-e kheueh lagu puja ngon pujoe keu TUHAN, hai umat Gobnyan nyang seutia, dan meusyuko kheueh ubak Nyang Mahasuci.
6 Sabab TUHAN geubeungéh na kheueh sikeujab, meunyoe nyang jroh-jroh sabe na siumu masa. Bak watée malam sabe ulôn mo, teuma beungoh uroe ulôn meugeumbira.
7 Watée meurasa aman ulôn peugah, "Ulôn hana soe peutaloe!"
8 Sabab Droeneueh gét that até keu ulôn, ya TUHAN, Droeneueh peujeuet ulôn lagée gunong nyang kukoh. Teuma óh lheueh nyan Droeneueh neumusöm nibak ulôn, dan ulôn jiteuka teumakot.
9 Ubak Droeneueh, ya TUHAN, ulôn meulakée, ubak TUHAN ulôn meuharab,
10 "Keupeue guna jih nibak Droeneueh meunyoe ulôn maté dan jipeutron u dalam kubu? Peu kheueh mungken ureuëng maté jipujoe Droeneueh dan jijak peusampoe keuhai seutia Droeneueh?
11 Deungoe kheueh, ya TUHAN, dan neugaséh kheueh keu ulôn. TUHAN tulông kheueh ulôn!"
12 Mo ulôn nyang meuba-e ka neu-ubah jeuet keu meunari nyang geumbira, neucok keuseudehan ulôn dan neupeupeunoh lôn deungon suka cita.
13 Dan ulôn hana kutem iem droe; ulôn meuca-e lagu seumujoe keu Droeneueh, ya TUHAN Allah lôn, dan meusyuko ubak Droeneueh keu siumu masa!