## Ayub

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42

-Reset+

### Chapter 3

1 Óh lheueh nyan Nabi Ayub geupeuphon peugah haba dan geukutok uroe gobnyan lahé, kheun gobnyan,
2 "Ya Allah, kutôk kheueh uroe ulôn lahé, dan malam yoh phon ulôn geukandong lé ma!
4 Ya Allah, peujeuet kheueh uroe nyan seupôt; sampôh kheueh nibak ingatan Droeneueh sampoe leunyab; bék kheueh Droeneueh peubiyeu teuma cahya meuble-ble nyang peupeungéh jihnyan.
5 Peujeuet kheueh uroe nyan itam ngon seupôt glab; seupôt glab, sapu suram; neutôb kheueh ngon awan dan mega, peupayông kheueh nibak cahya surya.
6 Bah kheueh malam nyan teupeugadôh nibak itongan thon dan buleuen; bék le ji-ingat, meunan cit bék teubileueng.
7 Bah kheueh malam nyan peunoh lé seupôt hana geumbira, dan hana teuma meusra.
8 Hei gata dukun-dukun dan nyang keundali Lewiatan, peurhot kheueh uroe nyan deungon sumpah dan kutôk;
9 bék sampoe bintang keujora meuble-ble cahya, bék peubiyeu cahya beungoh jiteubiet teuma! Bah kheueh malam nyan sia-sia mantong teupreh teuka jih uroe dan harapan nyang barô.
10 Teukutôk kheueh malam ceulaka watée ulôn geupeulahé lé ma, dan geupeubiyeu teutanggong seungsara.
11 Pakon ulôn hana maté lam pruet ma, atawa nyawöng lôn teusuet watée ulôn lahé?
12 Pakon ulôn geuwa lé ma dan geupangkée teuma, dan geupeumom nibak boh dada geuh?
13 Meunyoe watée nyan ulôn kuwoe ubak Po, teuma ulôn éh dan meureuhat deungon teunang,
14 lagée raja-raja dan nyang mat kuasa yoh watée ilée, nyang peudong lom meuligoe bak jamén purba.
15 Ulôn teu éh lagée aneuëk raja, nyang pasoe rumoh gobnyan deungon pirak keuncana.
16 Pakon ulôn hana lahé tanna le nyawöng mangat teu éh ulôn meusineunya dan teulena?
17 Disideh, lam kubu, ureuëng jeuhet hana jipeubuet jeuhet dan buruh nyang ka habéh teunaga hase jipeulheueh hék jih.
18 Meunan cit tawanan meurasa puih, beubaih nibak jidhot-dhot lé tukang jaga.
19 Disideh mandum ureuëng saban: nyang meusyeuhu dan nyang hana meugah. Bubena namiet meurdehka teuma óh dudoe.
20 Pakon manusia geupeubiyeu hana putôh-putôh udeb seungsara? Pakon trang geubri ubak nyang seudeh?
21 Awaknyan leubeh galak kubu nibak hareuta, teupreh-preh mawöt, teuma teutab hana teuka.
22 Keubahgiaan barô hase teurasa watée awaknyan ka maté dan teupeukubu.
23 Watée ukeue awaknyan geupeukeuleubông lé Po teu Allah, awaknyan geukeupông lé gobnyan rot meubagoe arah.
24 Gantoe jih pajoh, teuma ulôn apoh apah, hana piôh-piôh ulôn apoh apah.
25 Banmandum nyang ulôn gundah rhot ateueh lôn, banmandum nyang ulôn takot, jiheuntam ulôn.
26 Nibak ulôn hana nyang teuntram, ulôn meudeurita hana keuneulheueh."