## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 115

1 Bukon kamoe, ya TUHAN, bukon kamoe, teuma Droeneueh mantong nyang harôh teupujoe, sabab Droeneueh seutia dan teutab na gaséh sayang.
2 Pakon bansa-bansa harôh jipeugah, "Dipat Allah awaknyan?"
3 Allah geutanyoe na di syeuruga, Gobnyan geupeubuet peue nyang geugalak.
4 Beurala awaknyan teupeugét nibak méuh dan pirak, nyang jipeugot deungon jaroe manusia.
5 Bak awaknyan na babah, teuma hana hase jimarit, dan na mata, teuma hana hase jimeungieng.
6 Bak awaknyan na geulinyueng, teuma hana hase meudeungoe, dan meunan cit na idong, teuma hana hase jimeucöm.
7 Bak awaknyan na jaroe, teuma hana hase meuraba, dan na gaki, teuma hana hase jijak, dan hana su nyang hase jiteubiet lam ruekueng jih.
8 Seumoga meunan kheueh naseb ureuëng-ureuëng nyang jipeubuet nyan, dan banmandum ureuëng nyang peucaya ubak gobnyan.
9 Hai Israel, meuharab kheueh ubak TUHAN, Gobnyan kheueh nyang tulông dan nyang lindong gata.
10 Hai teungku-teungku imeum, meuharab kheueh ubak TUHAN, Gobnyan kheueh nyang tulông dan nyang lindong gata.
11 Hai banmandum ureuëng nyang taqwa, meuharab kheueh ubak TUHAN, Gobnyan kheueh tulông dan nyang lindong gata.
12 TUHAN geu ingat ubak geutanyoe dan geubri beureukat ubak geutanyoe, Gobnyan geubri beureukat umat Israel dan banmandum teungku imeum keuturonan Nabi Harun.
13 Gobnyan geubri beureukat keu ureuëng-ureuëng nyang taqwa, bah kheueh nyan ubit meunan cit nyang raya.
14 Seumoga TUHAN geubri anugeurah aneuëk nyang le, keu gata dan keuturonan gata.
15 Seumoga gata geubri beureukat lé TUHAN, nyang cebta langét dan bumoe!
16 Langét na kheueh atra TUHAN mantong, teuma bumoe geubri keu manusia.
17 TUHAN hana jipujoe lé ureuëng maté, dan lé ureuëng nyang ka jitron u teumpat nyang seungue.
18 Teuma geutanyoe nyang mantong udeb meusyukoe kheueh ubak Gobnyan, phon saát nyoe sampoe siumu masa.