## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 143

1 Zabur Nabi Daud.
2 Ulôn nyoe hamba Droeneueh, bék kheueh neupeusidang ulôn, sabab hana ureuëng nyang hana meusalah ubak Droeneueh.
3 Musoh ulôn ka jipeulet dan jipeutaloe ulôn, dan jipeutamong ulôn u dalam glab nyang seupôt buta; sampoe ulôn nyoe ka jeuet lagée ureuëng nyang ka treb that maté.
4 Ulôn ka patah seumangat, ya TUHAN, até ulôn ka bingong that.
5 Watée lôn ingat uroe-uroe nyang ka leupah; watée lôn pike banmandum buet Droeneueh, ulôn tanueng banmandum karya Droeneueh.
6 Ulôn meudoá ubak Droeneueh deungon jaroe nyang teuleueng meureuntang; lagée tanoh nyang ka tho kreng, jiwa ulôn rindu that ubak Droeneueh.
7 Neujaweueb kheueh ulôn deungon sigra, ya TUHAN, sabab ulôn ka putôh asa. Bék kheueh neumusöm nibak ulôn, mangat ulôn hana lagée ureuëng laén nyang ka jitron u álam mawöt.
8 Tieb-tieb beungoh neupeu ingat kheueh ulôn keu geunaséh Droeneueh, sabab ubak Droeneueh kheueh ulôn meuharab. Neutunyok kheueh bak ulôn rot nyang ulôn jak, sabab ubak Droeneueh kheueh ulôn meudoá.
9 Ulôn teuka keuneuk jak meulindong ubak Droeneueh, ya TUHAN, neupeulheueh kheueh ulôn nibak musoh-musoh lôn.
10 Neupeurunoe kheueh ulôn jeuet lôn peubuet meulakée Droeneueh, sabab Droeneueh kheueh Allah ulôn. Droeneueh gét that até, ya TUHAN, dan neubimbéng ulôn bak rot nyang rata.
11 Peuseulamat kheueh ulôn nyang sisuai deungon janji Droeneueh, ya TUHAN, deumi keuget Droeneueh, neupeulheueh kheueh ulôn nibak meularat.
12 Deumi geunaséh Droeneueh neupeuhanco kheueh banmandum musoh ulôn, dan neupeubinasa kheueh banmandum nyang teugon ulôn, sabab ulôn nyoe na kheueh hamba Droeneueh.