## Yehezkiel

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48

-Reset+

### Chapter 11

1 Laju ulôn geubeuôt lé Roh Po teu Allah dan geuba laju ubak babah pintoe geureubang siblaih Timu Baét TUHAN. Disinan na ulôn kalon
25 droe, lamkawan awaknyan na meuteumé peumimpén bansa, ureuëng nyan na kheueh Yaazanya bin Azur dan Pelaca bin Benaya.
2 Po teu Allah meufeureuman ubak ulôn, "He manusia fana, nyoe kheueh ureuëng-ureuëng nyang jireuncana keuneuk peubuet nyang jeuhet di banda nyoe dan jijok naseuhat nyang sisat hana ngon peusa.
3 Lé sabab nyan tapeusampoe kheueh peusan Ulôn keuhai huköman keu awaknyan, he manusia fana. Sabab awaknyan jipeugah, 'Hana treb le rumoh-rumoh nyoe ta peudong lom. Banda nyoe na kheueh beulangöng dan geutanyoe bandum na kheueh uengkot sie didalam beulangöng nyan. Geutanyoe aman nibak apui hu nyang meuháb-háb sabab jilindong lé beulangöng nyoe.' "
5 Óh lheuehnyan Roh TUHAN ka peunoh lam ulôn, dan ulôn geuyue lé TUHAN mangat lôn peugah ubak umat Israel, "He bansa Israel, Ulôn kuteupeue peue nyang gata peugah dan nyang gata reuncana.
6 Keubiet that le manusia nyang ka gata peumaté, sampoe rot-rot didalam banda ka peunoh ngon manyét manusia.
7 Sabab nyan, Ulôn, TUHAN Nyang Mahamanyang, Lôn peugah ubak gata: Beutôi, banda nyoe na kheueh beulangöng, teuma uengkot sie nyang na didalam nyan bukon kheueh gata, teuma manyét ureuëng-ureuëng nyang ka teupoh maté! Teuma di gata Lôn use neuteubiet nibak banda nyoe!
8 Peu kheueh gata teumakot keu peudeueng? Teuma Lôn kirém ureuëng nyang ba peudeueng keujijak prang gata.
9 Gata Lôn ba dan Lôn peuteubiet lam banda dan Lôn seurah ubak ureuëng aséng. Ulôn ka Lôn peurhot huköman maté ateueh gata.
10 Gata maté dimideuen di nanggroe gata keudroe, teuma neuteupeue kheueh lé gata bahwa Ulôn kheueh TUHAN.
11 Lé sababnyan, gata hana aman lam banda nyoe, hana lagée uengkot sie lam beulangöng. Ulôn Lôn peucrok dan Lôn huköm gata dipat mantong gata na lam nanggroe Israel.
12 Dan barô kheueh gata teupeue bahwa Ulôn kheueh TUHAN dan gata Ulôn huköm sabab ka gata iengkeue bak peuratoran-peuratoran Lôn dan hana gata pakoe peurintah-peurintah Lôn deungon cara gata seutôt huköm bansa-bansa nyang na di seukeulileng gata."
13 Teungoh lôn peugah haba nyan, hana teusangka-sangka Pelaca reubah laju maté. Dan ulôn pih laju lôn sujut dan meulakée, "Óh, TUHAN Nyang Mahamanyang! Peu kheueh banmandum nyang na tinggai sidroe sapat ureuëng Israel nyoe keuneuk neupeumaté?"
14 TUHAN meufeureuman lom ubak ulôn,
15 "He manusia fana, gata dan rakan-rakan gata nyang na di teumpat nyang teuböih teungoh jeuet keuboh nariet lé peunduduek Yerusalem. Kheun awaknyan, 'Ureuëng-ureuëng nyang teuböih nyan lumpah that jiôh nibak Yerusalem keujijak iébadat ubak TUHAN. Tanoh Israel ka geubri lé TUHAN keu geutanyoe.'
16 Sabab nyan, peusampoe kheueh peusan Ulôn nyoe ubak rakan-rakan gata nyang na di teumpat nyang teuböih, bahwa Ulôn kheueh nyang ba awaknyan di jiôh lamkawan bansa-bansa nyang Lôn peusipreuk awaknyan di nanggroe-nanggroe nyan. Teuma teungoh awaknyan mantong na disinan, Ulôn kupeungon awaknyan.
17 Ulôn, TUHAN Nyang Mahamanyang, Ulôn peugah bahwa Ulôn Lôn gumpôi awaknyan nibak nanggroe-nanggroe di teumpat awaknyan teusipreuk, laju Lôn jok pulang tanoh Israel ubak awaknyan.
18 Meunyoe awaknyan jiwoe, awaknyan geuböih bandum beurala nyang kuto dan nyang luwat that nyang awaknyan teumé.
19 Awaknyan Lôn bri até nyang barô dan budho basa nyang barô teuma. Até awaknyan nyang kreueh lagée batée Ulôn cok dan Lôn gantoe ngon até nyang taát ubak ulôn.
20 Dan awaknyan taát ubak peuratoran-peuratoran Lôn dan seutia jiseutôt bandum peurintah Ulôn. Awaknyan jeuet keu umat Lôn dan Ulôn jeuet keu Allah awaknyan.
21 Teuma ureuëng-ureuëng nyang galak jiseumah beurala nyang kuto dan nyang luwat that nyan, Lôn huköm sabab pi-e awaknyan nyang jeuhet nyan." Meunan kheueh feureuman TUHAN Nyang Mahamanyang.
22 Kerub-kerub nyan ka jipeuphon po meunan cit deungon ruda-ruda nyan jiseutôt sajan. Cahya muble-ble nyang keutanda teuka Allah Israel na di ateueh awaknyan.
23 Óh lheueh nyan cahya nyang muble-ble nyan laju jitinggai Yerusalem dan jiminah ubak gunong siblaih utimu banda nyan.
24 Lam keumalon nyan, Roh Po teu Allah geubeuôt ulôn dan geupeuriwang ulôn ubak ureuëng-ureuëng nyang teuböih di Babel. Óh lheueh nyan gadôh kheueh nyang teukalon nyan.
25 Laju ulôn calitra ubak ureuëng-ureuëng nyang teuböih peue-peue mantong nyang ka geupeuleumah lé TUHAN ubak ulôn.