## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 61

1 Keu teupimpén kor. Deungon peumeuén keucapi. Nibak Nabi Daud.
2 Deungoe kheueh doá ulôn, ya Allah, deungoe kheueh nyang ulôn lakée.
3 Jiôh nibak rumoh ulôn meulakée ubak Droeneueh, sabab ulôn putôh asa. aman, teumpat nyang lumpah that manyang nibak ulôn;
4 sabab Droeneueh kheueh teumpat ulôn meulindong, peutahanan nyang paleng kong ateueh musoh lôn.
5 Bah kheueh ulôn siumu udeb lôn meunumpang nibak Khimah Droeneueh, mangat lôn aman dimiyueb sayeub Droeneueh.
6 Sabab Droeneueh ka neudeungoe janji ulôn, ya Allah, dan neubri bak lôn milék pusaka ureuëng nyang taqwa.
7 Seumoga raja panyang umu, jeuet gobnyan hase udeb tron meutron.
8 Seumoga gobnyan geumat peurintah keu siumu masa sibagoe raja nyang neupiléh, ya Allah, lindong kheueh geuhnyan deungon gaséh dan seutia Droeneueh.
9 Dan ulôn hana putôh lôn meuca-e lagu puja dan pujoe keu Droeneueh, sira lôn peutrok janji lôn nibak uroe ubak uroe.