## Nabi Yesaya

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Chapter 25

1 TUHAN, Droeneueh kheueh Allah ulôn, lôn peuagong Droeneueh dan lôn pujoe nan Droeneueh. Sabab karya-karya Droeneueh keubit that takjub; Droeneueh nyang reuncana phon yoh ilée, dan neupeubuet deungon seutia.
2 Banda nyan ka neupeuhanco; banda meukuta nyan ka jeuet keu rungka-rungka. Meuligoe nyang jipeudong lé ureuëng aséng ka habéh hanco, dan hana jipeudong le keu siumu masa.
3 Droeneueh jipujoe lé bansa-bansa nyang teuga, dan jitakot di banda-banda bansa-bansa nyang keujam.
4 Sabab Droeneueh jeuet keuteumpat meu-ungsé keu ureuëng nyang leumoh, teumpat nyang aman nibak ureuëng gasien watée meukarat. Droeneueh kheueh peulindong nibak angén badée, teumpat meupayong lé uroe criet nyang meutala. beuliong watée ujeuen teuka,
5 lagée angén seu-uem bak tanoh nyang tho kreng. Teuma Droeneueh neupeujeuet musoh kamoe hana jeuet jipeuhah babah, neupeupiôh su ureuëng-ureuëng keujam nyang meudumpék, lagée meupayong bak awan nyang teupeugadôh tutông uroe tarek.
6 Di Bukét Sion, TUHAN Nyang Mahakuasa geupeusiab peujamuan keu banmandum bansa di ateueh donya. Gobnyan geuhidang peunajoh nyang paleng lazat dan ié anggô nyang teupiléh.
7 Di ateueh bukét nyan, Gobnyan teusalôb awan keuseudehan nyang teupeukeulubong bubena bansa.
8 TUHAN Nyang Mahakuasa geupeubinasa mawöt keu siumu masa! Gobnyan geusampôh ié mata di tieb-tieb muka, dan geupeujiôh keuhinaan nyang jitanggong lé umat Gobnyan bansaboh bumoe. TUHAN ka geumeufeureuman, dan hainyan pasti teujadi.
9 Bak watée nyan ureuëng laén jipeugah, "Sikeubit jih, Gobnyan kheueh Po teu Allah geutanyoe; Gobnyan kheueh nyang ta preh-preh, mangat geutanyoe geupeuseulamat. Beutôi that, nyoe kheueh TUHAN; Gobnyan kheueh nyang ta preh-preh. Jinoenyoe tanyoe seumurak meuhubô, sabab Gobnyan ka geupeuseulamat geutanyoe."
10 TUHAN geulindong Bukét Sion, teuma Moab geu gilo-gilo lagée jumpueng lam teumpat bröh.
11 Peunduduek disinan jisunyueng jaroe Lagée ureuëng keuneuk meulangue. Teuma TUHAN geupeuhina keu angkohan awaknyan sampoe awaknyan hana meudaya.
12 Kuta-kuta Moab meunan cit deungon beuton-beuton jih nyang manyang-manyang geureulöh dan laju geutiek u ateueh tanoh sampoe hanco meuabée.