## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 76

1 Keu teupimpén kor. Deungon iréngan keucapi. Zabur Asaf. Lagu.
2 Po teu Allah meusyeuhu di Yehuda; Nan Gobnyan meusyeuhu ngon meugah di Israel.
3 Yerusalem na kheueh teumpat tinggai Gobnyan; Bukét Sion teumpat tinggai Gobnyan.
4 Disinan Gobnyan geupeuhanco banmandum alat prang, banmandum panah meukilat, peurisai dan peudeueng.
5 Keubit that agong Droeneueh, dan ceumeurlang, leubeh nibak gunong-gunong purba kala.
6 Ureuëng-ureuëng nyang beuhe ngon ceubeuh ka habéh geureupah; awaknyan teuéh dan hana jibeudôh le. Sipa-i-sipa-i nyang gagah peukasa ka gadôh teunaga jih.
7 Banmandum guda dan ureuëng pasang ateueh guda nyan habéh rhot dan maté, deungon dumpék Droeneueh, ya Allah Nabi Yakub!
8 Keubit luwa biasa Droeneueh! Meunyoe Droeneueh beungéh, soe nyang hase meuteun?
9 Di langét neupeugah keuputosan Droeneueh; bumoe teumakot dan seungab.
10 Watée Droneueh beudôh keuneuk neuhakém keu neupeuseulamat ureuëng nyang meudeurita di ateueh bumoe.
11 Ureuëng-ureuëng nyang paleng juah ngon jeuhet pih jipujoe Droeneueh, dan nyang mantong beungéh laju jijak cok ija krong tanda meukabong.
12 Peutrok kheueh janji gata ubak TUHAN Allah gata, bah kheueh banmandum bansa nyang na tinggai rab jiba peuseumahan keu Po teu Allah nyang jitakot.
13 Gobnyan nyang peupatah seumangat ureuëng mat kuasa; bubena raja jiteuka yo keu Gobnyan.