## Zabur

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Chapter 101

1 Zabur Nabi Daud.
2 Ulôn keuneuk kalon cara udeb nyang hana meucupa. Pajan kheueh Droeneueh neuteuka ubak ulôn?
3 keujeuhetan hana ulôn peubiyeu. Ulôn banci nibak buet ureuëng murtad, dan hana lôntem meu urosan deungon awaknyan.
4 Ulôn hán lôntem peubuet curang dan hán lôntem rhoh jampu bak buet nyang jeuhet.
5 Ureuëng nyang galak ba peusuna deungon cara seungab-seungab ureuëng nyan ulôn peubinasa. Ureuëng nyang sombong dan manyang até ureuëng nyang lagée nyan hana ulôn peubiyeu.
6 Ulôn galak ubak ureuëng nyang seutia ubak Po teu Allah; ureuëng nyang lagée nyan jeuet jitinggai di baét ulôn. Ureuëng nyang udeb lam keuadaan gleh hana meucupa ureuëng nyang lagéenyan jeuet jipeutimang ulôn.
7 Ureuëng teumipée hana jeuet jitinggai di baét ulôn; ureuëng nyang galak sulet jihnyan hana meuteun dikeue ulôn.
8 Phon nibak uroe ubak uroe ulôn peuhanco ureuëng-ureuëng jeuhet nyang na di nanggroe nyoe. Banmandum ureuëng nyang jipeubuet buet nyang jeuhet ureuëng nyan ulôn sampôh gleh nibak Banda TUHAN.