## Nabi Yesaya

Chapter: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66

-Reset+

### Chapter 61

1 Kuasa TUHAN Nyang Mahamanyang na nibak ulôn; Gobnyan nyang piléh dan nyang kirém ulôn keu lôn jakba haba gét ubak ureuëng gasien dan peupuléh ureuëng nyang ka hanco até; keu lôn jakpeugah ubak ureuëng nyang teuteuen bahwa awaknyan deungon sigra teupeubeubaih, dan ubak ureuëng-ureuëng nyang na lam glab bahwa awaknyan laju teupeulheueh.
2 Gobnyan geuyue bak ulôn mangat lôn jak peusampoe haba bahwa ka trok watéejih TUHAN geupeuseulamat; keu geuhibur banmandum nyang meuduka cita, dan teubalah bandum musoh-musoh awaknyan;
3 keu teubri keugeumbiraan dan suka cita keu ureuëng nyang teungoh seudeh dan keunong musibah; keuteu ubah seudeh awaknyan jeuet keu ca-e puja ngon pujoe. Awaknyan teuma jeuet lagée bak kayée nyang geupula lé TUHAN keudroe. Awaknyan jipeubuet nyang jroh dan nyang beuna, dan TUHAN jipeuagong teuma.
4 Awaknyan jipeudong banda-banda nyang ka treb that reuloh dan jipeudong teumpat-teumpat nyang ka treb that seungue.
5 He, bansa lôn, ureuëng aséng teuma jipeutimang gata; awaknyan jirabe beulatang nyang gata peulara dan jijak buet nibak blang ngon lampôh anggô gata.
6 Gata jibôh nan hamba Po teu Allah dan jibôh nan imeum TUHAN geutanyoe. Gata tarasa keukayaan bansa-bansa laén dan gata bangga sabab hareuta awaknyan.
7 Sabab gata ka meuteumé malée dua goe lipat, meunan cit ngon noda dan hinaan ka jeuet keu bagian lam udeb gata, dan gata meuteumé hareuta waresan dua goe lipat di nanggroe gata dan meuteumé suka cita nyang abadi.
8 TUHAN meufeureuman, "Ulôn cinta that ubak keuadelan dan Lôn banci that ubak buet nyang jeuhet ngon peunindasan. Ulôn kujok upah gata deungon seutia, dan teuikat janji nyang abadi deungon gata.
9 Keuturonan gata meusyeuhu bansigom donya, jituri lé meubagoe bansa. Dan banmandum ureuëng jingieng nyan jiangkée teuma, bahwa bansa nyoe Ulôn bri beureukat."
10 Jaweueb Yerusalem, "Ulôn galak that até sabab TUHAN, até lôn meusukacita sabab Po teu Allah. Lagée teungku linto agam dan dara barô inong nyang jingui piasan meubagoe rupa, meunan kheueh TUHAN geupeungui keu ulôn bajée seulamat dan meunang.
11 Lagée bijéh nyang ka teusipreuk, teuma timoh jeuet keusinaman, meunan kheueh TUHAN Po teu Allah geupeutimoh seulamat dan banmandum bansa jipujoe Gobnyan."